open-index/open-wikipedia-markdown huggingface dataset:
氫嘅同位素

**氫嘅同位素**有7隻，其中有3隻係非人造嘅同位素，分別係氕、氘同氚（1H、2H、3H）。氕同氘呢兩隻係穩定嘅，而氚嘅半衰期係大概12.32年。另外有四個同位素都係非常唔穩定（4H到7H），半衰期全部都短過1秒，只係喺實驗室製造過，並冇喺自然界出現。

## 圖表

**備註：**有#號嘅數據代表冇經過實驗嘅證明，只係理論推測，而用咗括號括係代表數據唔確定。

## 出面網頁


*新闻：氢-7的发现 （英文）
*关于氢-4和氢-5的文章（英文，要登錄去睇）

|- style="text-align:center"
| width="30%" |←
| width="40%" |同位素一覽 
| width="30%" |→ 
|-
| width="30%" align=center| 中子嘅同位素
| width="40%" align=center| **氫嘅同位素**
| width="30%" align=center| 氦嘅同位素
氦嘅同位素

**[[氦]]嘅[[同位素]]**有8個，其中有2個係穩定，分別係4He同3He，其中3He豐度好少，只係有0.000137%。

## 圖表

**備註：**有#號嘅數據代表冇經過實驗嘅證明，只係理論推測，而用咗括號括係代表數據唔確定。
鋰嘅同位素

**[[鋰]]**有7個同位素，其中兩個係穩定，分別係6Li同7Li，除了穩定嘅之外，半衰期最長嘅就係8Li，佢嘅半衰期有838毫秒，其次係9Li，有187.3毫秒，之後其他嘅同位素半衰期都喺8.6毫秒以下。而4Li係所有同位素之中半衰期最短嘅同位素，只係得7.6秒。

## 圖表

**備註：**有#號嘅數據代表冇經過實驗嘅證明，只係理論推測，而用咗括號括係代表數據唔確定。
鈹嘅同位素

**[[鈹]]**有11隻同位素（計埋假想粒子17Be嘅話就有12隻）同3隻同核異構物，但係只有一隻同位素（9Be）係穩定嘅，同理算係隻原始核素。因此，鈹被視為單同位素元素之一。佢亦都係一隻單核素元素，因為佢其他同位素嘅半衰期短到冇另一隻原始核素，而天然豐度亦都好低。鈹嘅特別之處係佢係唯一一隻有雙數質子同埋單數中子嘅單核素元素。

係鈹嘅10隻放射性同位素入面，最穩定嘅係10Be（半衰期138.7（12）年）同7Be（半衰期53.22（6）日）。其他放射性同位素半衰期都係15秒以下，大部分短過30微秒。輕啲嘅元素（氫至到氧，同埋雙數原子序數至到鈣嘅元素）穩定嘅同位素通常都會跟住1:1中子比質子比例，但係鈹冇跟呢個規律。呢個係因為4He有突別高嘅結合能，而8Beα-衰變會產生兩個4He核素，所以8Be好容易α-衰變，半衰期為秒。

## 圖表

**備註：**有#號嘅數據代表冇經過實驗嘅證明，只係理論推測，而用咗括號括係代表數據唔確定。
硼嘅同位素

**[[硼]]**一共有14個同位素，其中有2個係穩定嘅。

## 圖表

**備註：**畫上#號嘅數據代表冇經過實驗嘅證明，只係理論推測，而用咗括號括係代表數據唔確定。

## 參考
* Isotope masses from Ame2003 Atomic Mass Evaluation by G. Audi, A.H. Wapstra, C. Thibault, J. Blachot and O. Bersillon in *Nuclear Physics* A729 (2003).
* Isotopic compositions and standard atomic masses from Atomic weights of the elements. Review 2000 (IUPAC Technical Report). *Pure Appl. Chem.* Vol. 75, No. 6, pp. 683-800, (2003) and Atomic Weights Revised (2005).
* Half-life, spin, and isomer data selected from these sources. Editing notes on this article's talk page.
** Audi, Bersillon, Blachot, Wapstra. The Nubase2003 evaluation of nuclear and decay properties, Nuc. Phys. A 729, pp. 3-128 (2003).
** National Nuclear Data Center, Brookhaven National Laboratory. Information extracted from the NuDat 2.1 database (retrieved Sept. 2005).
** David R. Lide (ed.), Norman E. Holden in *CRC Handbook of Chemistry and Physics, 85th Edition*, online version. CRC Press. Boca Raton, Florida (2005). Section 11, Table of the Isotopes.
做個創世神生物一覽

做個創世神嘅生物分成主動型、中立型同被動型。另外重有BOSS級嘅怪物。

## 主動型
好鬥性生物係會主動打玩家嘅生物。

## 中立型
中立性生物，唔會主動攻擊玩家，喺被攻擊或被激嬲至會攻擊玩家。兩種蠄蟧喺光線唔夠嘅時候會自然被激嬲。

## 被動型
被動性生物即使係被玩家或生物攻擊，都唔會攻擊玩家。

## 可馴服型

## 效用生物
效用生物即係可由玩家創造嘅生物。

## BOSS級怪物

## 參考
壯族通史

**《壯族通史》**係黃現璠同埋佢嘅學生張一民教授、黃增慶研究員合作嘅一本通史作品。呢本書由廣西民族出版社響1988年11月出版，全書69.5萬字，被公認為中國第一部全面系統研究壯族歷史文化嘅通史作品 。

## 內容綱要
『呢本書以豐富充實嘅史料為佐證，詳盡地論述咗壯族嘅起源，全面地介紹咗壯族各個歷史時期嘅政治、經濟、文化諸方面嘅發展狀況。佢係家下我國第一部壯族通史，本書豐富咗我國少數民族歷史嘅研究成果，亦為壯族史嘅研究提供咗較新較全嘅資料，係不可多得嘅參考書。』

## 特點
本書最突出、鮮明嘅特點係廣征博引，史論結合，平實不虛同埋從實立論。『《壯族通史》開創出自成格局、規模恢宏、堪足傳世嘅大型民族通史嘅寫作先例。呢本書自成一體，係研究壯族歷史嘅獨創之作。佢以鮮明嘅理論創新同富於開拓性嘅研究為其特色，提出咗新嘅學科命題，並結合壯族史料予以實證。因此，佢唔單只因對壯族歷史作出全面、系統嘅論述而具有重要嘅學術理論價值，重為廣大學者研究壯族提供咗不可或缺嘅參照。』『佢為呢本通史傾註咗全部精力同心血，可話數十年如一日地苦心孤詣磨一劍。本書具有好高嘅學術研究價值、史料積累價值同深切嘅現實意義。』 

## 影響
美國俄亥俄州立大學馬克·本德爾教授重講：『黃現璠教授等著嘅《壯族通史》，史料豐富，學術價值極高，為國際民族學界開山之作。由此，開拓出壯學研究嘅一代風氣。』呢本書發行後好鬼流行，深深咁影響住後人。因此後世一啲人尊稱佢為「壯學宗師」 。

## 評價
《壯族通史》出版後，陸續得到好多評論。好似廣西壯族自治區政府前主席覃應機同韋純束都有好評，覃主席喺書入面寫嘅序話到：『呢本書係今時今日我所知嘅第一部壯族通史。佢嘅出版，豐富咗我國少數民族歷史嘅研究成果，將會增進壯族同其他兄弟民族之間嘅了解，密切各民族之間嘅關系，促進中華民族嘅團結，為建設有中國特色嘅社會主義做出貢獻。』 韋主席亦話：『《壯族通史》係我國第一部壯族通史，極大地豐富咗我國少數民族研究嘅成果。佢開拓咗壯學研究嘅一代風氣，因此可以咁講，黃老係我國20世紀學術事業嘅奠基人之一。』

## 受獎
* 1990年桂林市第二次社會科學優秀成果一等獎
* 1987-1990年度廣西社會科學優秀成果一等獎

## 目錄
* 前言
* 第一章：廣西壯族係土著人民（第1-59頁）
* 第二章：原始社會（第60-140頁）
* 第三章：商周時期（第141-171頁）
* 第四章：秦漢時期（第172-225頁）
* 第五章：三國兩晉南北朝時期（第226-274頁）
* 第六章：隋唐五代十國時期（第275-308頁）
* 第七章：宋元時期（第309-353頁）
* 第八章：明清時期（第354-414頁）
* 第九章：中華民國時期（第415-515頁）
* 第十章：文化同藝術（第516-651頁）
* 第十一章：生活同習俗（第652-741頁）
* 第十二章：古代壯族人民嘅鬥爭（第742-785頁）
* 第十三章：現代壯族人民嘅鬥爭（第786-830頁）
* 結論：壯族人民對祖國嘅貢獻（第831-836頁）
* 附錄：廣西壯族地區嘅城縣歷史記錄表（第837-880頁）
* 後記：（第881-882頁）

## 睇埋
* 八桂學派
* 壯學
* 黃現璠

## 註

## 出面網頁
* 潘榮才：《黃現璠同埋佢嘅<壯族通史>》，載《廣西文史》2000年第1期。
趙元任

**趙元任**（），字**宜仲**，江蘇省常州府陽湖縣（今屬武進縣）人，係中國出名嘅語言學家，中國科學社創辦人之一，亦都係中國語言科學嘅始創人，稱之為漢語言學之父。佢嘅六世祖係乾隆二十六年辛巳恩科進士，「江右三大家」之一嘅趙翼。

## 生平
趙元任1892年喺天津出世，1900年返到常州青果巷住。1907年入咗南京江南高等學堂預科，並學習英文、德文同埋音樂，重學識多種漢語族語言同方言。1910年7月考到清政府遊美學務處招考嘅庚子賠款游美官費生。1910年8月入咗美國康乃爾大學，主修數學，選修物理同音樂，1914年大學畢業。1915年，參與發起中國科學社，同年考入哈佛大學讀研究生，修讀哲學，同時繼續選修音樂，1918年拎倒哲學博士學位。1920年8月從美國返咗中國，喺清華大學任教。 

1920年哲學家伯特蘭·羅素來清華參觀講學，趙元任做羅素嘅翻譯，陪羅素周遊全國各地。每到一個地方，趙元任就用當地嘅方言來翻譯。1921年6月，趙元任同做醫生嘅楊步偉結婚。1925年到1929年，被清華國學研究院請咗去做導師，係當時時稱嘅四大導師（王國維、梁啟超、陳寅恪、趙元任）當中最後生嘅一位。1932年2月到1933年10月，任清華留美學生監督處主任。從1939年開始，先後做過美國耶魯大學訪問教授（1939年～1941年）、美國哈佛燕京學社《漢英大辭典》編輯（1941年～1946年）、美國語言學會會長（1945年當選）、美國海外語言特訓班中文主任（1943年－1944年）、美國密歇根大學語言研究所教授（1946年－1947年）。從1947年起，專任美國加州大學教授，1965年退休之後，留任榮休教授直到過身。趙元任重做過康乃爾大學物理系講師、哈佛大學哲學系講師、教授、中央研究院歷史語言研究所研究員兼語言組主任等。

1948年之後，喺國外任教嘅時候，趙元任嘅英文著作有《中國語字典》、《粵語入門》、《中國語語法之研究》、《湖北方言調查》等。50年代後期，佢曾經喺在台北作「語言問題」嘅系統演講，並結集成書，由商務印書館出版。此外，佢亦都錄製過有關語言嘅唱片，單係中國華中、華南各省方言嘅錄音唱片，就有2000幾張。1965年退休之後，佢重出版咗有《語言學跟符號系統》、《中國話的文法》、《白話讀物》等。此外重有《綠信》（green letter）五冊，記述自己的思想、感情同生活。佢重將《康熙字典》裡面嘅兩萬幾個字，「濃縮」成2000個常用字，起名做《通字方案》。佢重發明咗五度標音法。

### 語言天分
1904年，趙元任父母先後過身，俾人送咗去蘇州，學識咗蘇州話。

1905年，趙元任返到常州由伯母照管，伯母喺福州住過好多年，趙元任就從姖嗰道學咗少少福州話。同年，入咗私立溪山學校，學識英文。

1907年，趙元任入咗南京江南高等學校預科讀書，跟著美國人嘉化（David John Carver）學英文，選修埋拉丁文同德文，重學識咗南京話。

喺趙元任嘅《早年自傳》裡面，有一個關於佢當年為羅素翻譯嘅故事：趙元任同羅素一行途徑杭州、南京、長沙，然後上去北京。趙元任就利用伊個機會「演習」佢啲方言，喺杭州就用杭州方言翻譯羅素嘅講詞。去湖南長沙途中，喺江永輪上面有湖南贊助人楊瑞六，趙元任喺佢道學了啲湖南方言。10月26日晚，趙元任翻譯咗羅素嘅講詞，講完之後，一個學生走上來問佢：「*你係焉個縣㗎？*」當時趙元任學湖南話重未夠一個星期，個學生已經以為佢是湖南人，官話講唔好，實際上佢識說官話，但係湖南話就講唔好。

作家吳組緗1930年代喺清華大學中國文學系讀書。第一堂課趙元任點名，見到吳組緗嘅鄉下是安徽涇縣。上完課之後，趙元任就搵吳組緗傾蓋，重請佢去自己屋下坐。就咁樣，吳組緗以後每日落課就去趙家食飯，趙元任就虛心咁向吳組緗求教安徽方言，完全無老師嘅架子。一個星期之後，趙元任就掌握咗吳組緗鄉下嘅方言。趙元任就係咁隨時學習研究中國語言，不恥下問、謙虛向學，成為語言大師。

趙元任一世人學識咗33種漢語族語言/方言，識講英、法、德、日、西班牙文等好多種外語。佢自己話：「*喺應用文方面，英文、德文、法文無問題。至於一般用法，就日本、古希臘、拉丁、俄羅斯等文字都唔成問題。*」。有人將趙元任雙耳比喻成「錄音機」。

### 家庭生活
1921年6月1日，趙元任同老婆楊步偉各請咗一位朋友來食飯，食完就方拿出結婚證書請兩位客人做證人，喺極簡單嘅儀式之中結為夫婦。

趙元任好怕老婆。楊步偉曾經講過：「*兩公婆嗌起上來，如果大家都咁上下有道理嘅話，我係贏硬嘅！*」趙元任從來唔同老婆爭高低，祇係幽默咁回答：「*與其話係怕，不如話係愛；愛有幾深，怕有幾深。*」

楊步偉喺花甲之年寫咗本英文自傳。自傳裏面傾到平時喺屋下焉個話事。楊步偉話:「*我喺小家庭裡面有權，但係大事都重係畀我老公話事。*」但係補充咗句：「*祇不過大事好少，就係咁。*」

跟著兩公婆生活好多年嘅侄仔話：「*有時佢等兩個唔多唔少也有啲拗撬，因為姑媽把聲大，性格又急啲，姑丈就順姖，唔爭啦*」。

## 著作
* Chao, Yuen Ren. A Grammar of Spoken Chinese. Berkeley: University of California Press, 1968, ISBN 0-520-00219-9.
* 越元任：《漢語口語語法》，商務出版社，2002 (1979)，ISBN 7100022568。
* 《國語新詩韻》
* 《現代吳語的研究》
* 《廣西瑤歌記音》

## 註
膠鴨仔

**膠鴨仔**（又叫**[[橡膠]]鴨仔**）係用塑膠聚氯乙烯整嘅鴨仔玩具。原先係1947年香港製造，創意嚟自當年興嘅洋娃娃玩具。

## 巨型吹氣鴨仔

荷蘭藝術家Florentijn Hofman喺2007年整咗一隻巨型吹氣鴨仔，隻巨型吹氣鴨仔喺2007至2013年先後喺全球15個城市展出。

## 出面網頁

*港版膠鴨之父
*荷蘭藝術家Florentijn Hofman嘅網頁

類:鴨
同位素一覽

**同位素一覽**列出所有已知嘅化學元素嘅同位素。

此表由左到右按照原子序嘅增長而排列，由上到下依照嘅中子數目由少到多噤排。

表格中顏色表示各個同位素嘅半衰期，表格邊緣嘅顏色係表示最穩定嘅核素嘅半衰期。

## 參攷


## 睇埋
* 元素名稱一覽
* 元素序數一覽
* 元素符號一覽
* 元素週期表
* 相對原子質量一覽
* 依半衰期排列嘅放射性同位素一覽
伯特蘭·羅素

**伯特蘭 亞瑟 威廉 羅素**，羅素伯爵三世（**Bertrand Arthur William Russell**, 3rd Earl Russell，），OM，FRS，係個英國哲學家，邏輯學家，數學家，歷史學家，社會評論家。佢成世人唔同時間，認為自己係一個自由主義、社會主義、和平主義者，佢亦承認，深層次來講，佢全部都唔係。喺 Monmouthshire 出世，家族係英國顯赫嘅貴族。

羅素帶領二十世紀初嘅英國「對抗理想主義」。羅素同埋佢前輩弗雷格（Gottlob Frege）、佢學生維根斯坦創立分析哲學。亦譽為廿世紀首屈一指嘅邏輯學家。佢夾埋 A.N.懷特海一齊寫嘅《數學原理》，企圖將數學建基於邏輯學。佢嘅哲學散文 *On Denoting* 好多人認同係一個「哲學嘅範式」（paradigm of philosophy）。羅素嘅理論同著作對邏輯學，數學，集合論，語言學，計算機科學，哲學，尤其是語言哲學，認識論，形而上學有相當大嘅影響。

羅素出名反戰，佢反帝國主義，亦因為喺第一次世界大戰嗰時為和平主義而入監。之後。佢反對希特拉、批評史太林極權主義，又抨擊美國介入越戰，重支持裁減核武。1950年，羅素獲諾貝爾文學獎，嚟「表揚佢多變同重要著作之中，宣揚人道主義嘅理想同埋思想嘅自由」。

## 攷
尖沙嘴火車站

1910年10月1日投入服務嘅**尖沙嘴火車站**係舊時香港九廣鐵路英段嘅香港總站，喺九龍尖沙嘴最南端嘅海邊。以前嘅人可以喺尖沙咀火車站上火車到巴黎，係歐亞鐵路亞洲嘅總站。火車站主樓係由英國馬來聯邦建築師哈巴克設計。喺1913年開始起，1915年起好。第一班火車喺1916年3月28日開出。直到1975年11月30號由紅磡站取代成為九廣鐵路嘅香港總站。到咗1978年尖沙嘴火車站就拆埋，得番個鐘樓留低，原址就起咗香港文化中心。

火車站係用紅磚同花崗岩砌成，側邊有好多條羅馬石柱同拱門，上邊有尖頂裝飾。客運月台起喺南邊，面對維多利亞港，同梳士巴利道平行；喺羅湖抵達嘅列車由東面駛入車站月台。嗰陣時嘅鐵路路線沿住梳士巴利道同漆咸道行，路軌側邊已經係海岸線所在。

## 出面網頁
* 古物古蹟辦事處法定古蹟尖沙咀前九廣鐵路鐘樓

類:香港拆咗嘅建築物
鎚仔

**鎚仔**係揼嘢嘅架生，通常係揼釘。鎚仔依家多數用金屬做，所以寫成金字邊嘅「鎚」（有人會寫做「錘」），舊時唔係用金屬做（多數用木頭做），就寫成木字邊嘅「槌」。

## 文化
喺共產主義社會入面，鎚仔代表工人，會夾埋代表農民嘅鐮刀，一齊做共產主義嘅標誌。

## 睇埋
*雕塑
夏令時間

**夏令時間**係種刻意改動時間嘅制度，響夏天將時間撥快一個鐘頭，令人早啲起身，唔好浪費日頭嘅太陽光，慳返晚黑開燈嘅電。

## 香港學校

由於香港夏天下晝比較熱，有啲全日制學校喺夏天會有夏令時間，會比正常返學時間短，只需要返半日學，或者早大約接近一個鐘頭就可以放學。

2020年香港受武漢肺炎影響，教育局規定面授課堂只可以上半日，有啲學校會用夏令時間表嚟上堂。
水喉水

**水喉水**係由水喉出嚟嘅水（通常係食水），呢啲水係由先供水系統收集，經過過濾消毒，再由水喉運到去用家度。水喉水響19世紀尾出現，並響20世紀中響發達國家普及。
新墟

**新墟**係響香港新界屯門區入面嘅商住區，被屯門河同青山公路夾住，個名沿自附近嘅新墟村，但新墟村同新墟都隔咗一段距離。

## 交通
*新墟站
2013年雅安地震

**雅安地震**係發生響2013年4月20號當地時間上晝8點02分46秒嘅大地震，震央響中國四川省雅安市蘆山縣龍門鄉馬邊溝，黎克特制七級。呢次地震係繼2008年嘅汶川地震之後區內又一次大地震。

類:21世紀地震
全民退休保障

**全民退休保障**，簡稱**全民退保**，係香港部份學者同政客建議嘅退休保障制度，透過政府、僱主、僱員三方供款，令香港所有長者（無論之前有冇做嘢或供款都好）每月都可以攞到一筆可以維持基本生活需要嘅錢。呢個制度有人支持有人反對，暫時未有社會共識。

長者生活津貼被全民退保嘅支持者睇成全民退保嘅過渡計劃。
光頭查理

**光頭查理**（法文：**Charles le Chauve**，），西法蘭克國王（843年—877年在位），神聖羅馬帝國皇帝（叫**查理二世**，875年—877年在位）。
查理二世

**查理二世**可以係：
*光頭查理，西法蘭克國王
*查理斯二世，英倫、蘇格蘭同愛爾蘭國王
牛仔褲

**牛仔褲**，俗名**牛記**，係種用牛仔布整嘅褲，有長褲亦有短褲，多數係藍色，亦有灰色嘅，襟磨耐用，最初畀美國嘅淘金同鐵路工人着，後尾有唔少美國牛仔着，所以叫牛仔褲。依家牛仔褲已經係常見便服，好多普通人都着。
西蘭花

**西蘭花**（學名：*Brassica oleracea* var. *italica*，）係一種蔬菜，同椰菜花（花菜）、結球甘藍一樣係甘藍嘅變種，源於意大利，主要係食佢嘅花。

## 營養價值
西蘭花含有豐富嘅維他命C同膳食纖維，重有抗癌嘅多種營養成分，例如二吲哚甲烷同少量嘅硒。每100克嘅西蘭花就有89.2毫克嘅維他命C。其中發現咗一種叫做3,3'-二吲哚甲烷嘅物質，對人嘅先天免疫系統給予一個有效嘅調劑，有抗病毒、抗細菌同抗腫瘤嘅能力。西蘭花重有一種叫做葡萄糖蘿蔔硫苷嘅化合物，佢可以加工成為一種叫做蘿蔔硫素嘅抗癌物質。蘿蔔硫素嘅前身係硫代葡萄糖苷，由芥子酶（）轉化成蘿蔔硫素，然而芥子酶係熱不安定性，高溫烹煮會破壞佢嘅活性，大量減少蘿蔔硫素嘅形成。


|Myrosinase隨溫度提升而降低活性

西蘭花亦係吲哚-3嘅一個好來源，吲哚-3係一種可以增強細胞DNA修復、阻止癌細胞生長嘅化學物質。喺芸苔屬嘅植物入面，西蘭花唔單只有最高水平嘅類胡蘿蔔素，佢重特別含有豐富嘅葉黃素，以及適量嘅β-胡蘿蔔素。但係西蘭花嘅抗癌作用會喺水煮後大大減弱，因為用水煮過嘅西蘭花，其中嘅抗癌元素（例如蘿蔔硫素）會大大減少，水煮5分鐘就會減少20-30%，而煮10分鐘後更加會損失40-50%，煮30分鐘後會損失77%。但係其它煮食方法例如蒸、微波、炒等等，對佢嘅抗癌化合物並冇顯著嘅破壞。

## 西蘭花苗
西蘭花幼苗（英文：Baby Broccoli）嘅蘿蔔硫素含量係成熟西蘭花嘅30~50倍。有研究發現，生長到第五日嘅西蘭花苗擁有最高嘅活性蘿蔔硫素，蘿蔔硫素作為一種主要嘅抗氧化劑，本身會一直循環回收嚟利用，可以消滅成千上萬嘅自由基。

|西蘭花苗喺發芽後第五日嘅狀態
|主要抗氧化物質同次要抗氧化物質嘅差別


## 參考

;引用

;書
* 
* 
*  

;資料庫
*
核心商業區

**核心商業區**（英文：**Central Business District**，縮寫：**CBD**）係城市地理上同經濟上嘅核心，通常位處城市中間位置，而且係城內商業活動嘅主要地區，集合大量寫字樓同商場，交通方便。吸引更多人才，創造更多就業機會。

## 各個城市CBD

### 亞洲

 

; 臺灣
* 臺北市：城中（台北站前商圈／博愛特區／華山地區）、東區、信義計畫區
* 新北市：新板特區、新莊副都心
* 台中市：臺中市第七期市地重劃區
* 高雄市：亞洲新灣區

; 中國大陸
* 上海市：陸家嘴、虹橋商務區、前灘、外灘、新天地、人民廣場、靜安區、徐家匯
* 北京市：北京商務中心區、金融街、望京、三里屯、中關村、五道口、 王府井、西單
* 廣州市：環市東路、天河北、北京路、珠江新城、市橋、江南西
* 深圳市：華強北、福田區、羅湖區、南山區、人民南路、蔡屋圍
; 香港
* 香港：上環、中環、金鐘、灣仔北、銅鑼灣、鰂魚涌、西九龍、尖沙咀、觀塘商貿區、九龍灣商貿區、旺角
; 澳門
* 澳門：新口岸

; 東南亞
* 胡志明市：胡志明市第一郡
* 馬尼拉：馬卡蒂
* 吉隆坡：城中城、武吉免登
* 喬治市：喬治市中央商務區（土庫街+新關仔角）
* 新山：新山中央商業區
* 曼谷：是隆路、沙吞路
* 新加坡：新加坡中心城區、萊佛士坊、濱海灣、烏節路

; 南亞
* 孟買：Nariman Point、Ballard Estate、Bandra Kurla Complex 
* 新德里：康諾特廣場

; 中東
* 杜拜：Downtown Burj Dubai、Business Bay
* 特拉維夫
* 耶路撒冷：雅法路
CBD

**CBD**可能指：
*核心商業區（Central Business District，CBD）
*生物多樣性公約（Convention on Biological Diversity，CBD）
*大麻二酚（Cannabidiol，CBD）
黃石 (香港)

**黃石**，土名**黃麻地**，係香港地方，響新界西貢北，歸大埔區管，嗰度個黃石碼頭有街渡去附近離島。康樂設施方面有黃石樹木研習徑同埋黃石家樂徑畀人郊遊遠足，仲有黃石營地可以露營。
藍寶石華麗雨林

**藍寶石華麗雨林**（學名：Poecilotheria metallica）係捕鳥蛛科嘅一種蠄蟧。佢咃個身係金屬藍，個肚有尐好複雜嘅碎形斑紋。佢咃係樹棲嘅，分佈喺印度東南部同斯里蘭卡。最初係喺印度南部嘅一個小鎮發現。

## 參攷
巨鴨

**巨鴨**（；），中國大陸嗌**大黃鴨**（），係荷蘭藝術師傅洛倫泰因何夫曼所設計嘅巨形膠鴨仔藝術品。巨鴨喺2007至2023年先後喺全球14個城市展出，以「勾起人嘅童年回憶」。

## 靈感
何夫曼有日幫仔女執嘢玩嗰陣，發現咗一隻膠鴨仔，因而攞到創作靈感。

## 歷史
*2007年，巨鴨率先喺法國展示。
*2008年，荷蘭、德國紐倫堡、巴西聖保羅。
*2009年，荷蘭、比利時Lommel、日本大阪。
*2011年，新西蘭奧克蘭。
*2012年，日本廣島。
*2013年，澳洲悉尼，香港、中國北京。5月2號至6月9號，巨鴨喺香港尖沙咀海港城對出嘅海面展示，巨鴨高同闊16.5米，長19.2米，外形由二百塊PVC膠組成，個底有個13米嘅浮床，重有三個三噸重嘅石躉嚟固定巨鴨。巨鴨喺香港帶起膠鴨仔熱潮，有酒樓以鴨仔造型設計菜式。9月6號至23號喺北京園博會展出，之後9月26號到10月16號會搬去頤和園。隻鴨大啲，有18米高。
*2023年5月25號，兩隻巨鴨出現喺香港青衣附近水域，主辦單位AllRightsReserved表示再次邀請黃色小鴨訪港，並喺6月10號到23號喺添馬公園對出嘅維多利亞港推出海上公共藝術展覽「橡皮鴨二重暢」。

## 軼事
*有人將王維林幅相入面嘅坦克車改做巨鴨之後放上網，令到「大黃鴨」一度成為敏感詞。

## 參考資料

## 外部連結

* ''Rubber Duck'' Osaka 2009 
* ''Rubber Duck'' Hong Kong 2013 
* Hong Kong Harbour City: ''Rubber Duck'' Project - HK Tour
* Timable Event: ''Rubber Duck'' Project HK Tour 
* The Seoul ''Rubber Duck'' Project: An Ideological Dichotomy 
* Tolo Toys Classic Bath Duck
兩層扭計骰

**兩層扭計骰**（英文：Pocket Cube），又叫**口袋扭計骰**、**迷你扭計骰**、**小扭計骰**、**冰塊扭計骰**，係2×2×2立方體結構嘅扭計骰。本身只得8個角塊，冇其他結構嘅方塊。結構同三層扭計骰相近，可以以復原三層扭計骰嘅公式去復原。

## 變化
8個角塊嘅位置都可以進行任意互換（8!種狀態），而角塊嘅方向有7個可以自由選擇（即37種狀態）。如果喺空間中旋轉就唔計算方向不同而狀態相同嘅扭計骰，實際上嘅準確狀態數重要除番24。所以二階扭計骰嘅總狀態數應該係：

:\frac{8!\,3^7}{24}=7!\,3^6=3674160

二階扭計骰嘅最遠復原距離（即最需要最多步驟復原嘅狀態）係11次全旋轉，或者14次普通旋轉，個結果可以喺電腦用Brute Force算法計出。
黃石

**黃石**可以係：
*黃石 (香港)，香港一個地方
*黃石街道，中國廣東省廣州市白雲區一街道。
*黃石市，中國湖北省一市。
*黃石縣，美國蒙大拿州一縣。
*黃石鎮，有好多個。
*黃石國家公園，美國一國家公園。
示威

**示威**係一班人有共同意見嘅展現，係激進主義嘅一種，通常係一班人集結喺同一地方，係為咗同一意見而集結，佢哋嘅意見顯得好有重要性。

## 睇埋
*遊行
*集會
釤嘅同位素

**[[釤]]**有50個同位素，其中3個係穩定嘅。

## 圖表

**備註：**有#嘅數據代表冇經過實驗嘅證明，只係理論推測，而用咗括號括係代表數據唔確定。

## 參攷
* Isotope masses from Ame2003 Atomic Mass Evaluation by G. Audi, A.H. Wapstra, C. Thibault, J. Blachot and O. Bersillon in *Nuclear Physics* A729 (2003).
* Isotopic compositions and standard atomic masses from Atomic weights of the elements. Review 2000 (IUPAC Technical Report). *Pure Appl. Chem.* Vol. 75, No. 6, pp. 683-800, (2003) and Atomic Weights Revised (2005).
* Half-life, spin, and isomer data selected from these sources. Editing notes on this article's talk page.
** Audi, Bersillon, Blachot, Wapstra. The Nubase2003 evaluation of nuclear and decay properties, Nuc. Phys. A 729, pp. 3-128 (2003).
** National Nuclear Data Center, Brookhaven National Laboratory. Information extracted from the NuDat 2.1 database (retrieved Sept. 2005).
** David R. Lide (ed.), Norman E. Holden in *CRC Handbook of Chemistry and Physics, 85th Edition*, online version. CRC Press. Boca Raton, Florida (2005). Section 11, Table of the Isotopes.
路德維希·維根斯坦

**路德維希·維根斯坦**（**Ludwig Wittgenstein**；），生於奧地利，之後入籍英國。係哲學家、數理邏輯學家，創語言哲學，係20世紀重要哲學家。主要著作有《邏輯哲學論》（*Tractatus Logico-Philosophicus*）同埋《哲學研究》（*Philosophical Investigations* ）。

由1929年至1947年，維根斯坦喺劍橋大學任教。 雖然佢有呢個崗位，但佢一生只出版過一本哲學書，呢本書就係75頁嘅《Logisch-Philosophische Abhandlung》（《邏輯哲學論》，1921年），呢本書喺1922年同英文翻譯一齊出版，拉丁文書名叫做《Tractatus Logico-Philosophicus》。佢生前仲出版過一篇文章《關於邏輯形式嘅一些評論》（1929年），一篇書評，仲有一本兒童字典。 佢嘅大量手稿喺佢死後被編輯同出版。第一本同最出名嘅係1953年嘅《哲學研究》。1999年美國大學同學院老師嘅一項調查將《哲學研究》評為20世紀哲學最重要嘅書，並指出佢係「20世紀哲學中唯一一部跨界嘅傑作，吸引咗唔同專業領域同哲學取向嘅學者」。

佢嘅哲學通常分為早期同後期，早期嘅代表作係《邏輯哲學論》，而後期主要係通過《哲學研究》表達出嚟嘅。 「早期維根斯坦」主要關注命題同世界之間嘅邏輯關係，佢相信透過描述呢個關係背後嘅邏輯，佢已經解決咗所有嘅哲學問題。而「後期維根斯坦」就否定咗《邏輯哲學論》嘅好多假設，認為詞語嘅意思最應該通過喺一個語言遊戲入面嘅使用方式去理解。

佢係喺維也納出生，出身自當時歐洲其中一個最富有嘅家庭，喺1913年繼承咗佢老豆嘅大筆財產。第一次世界大戰之前，佢「將一筆相當慷慨嘅捐款畀咗一班由《Der Brenner》編輯路德維希·馮·費克選出嚟，喺經濟上有需要嘅詩人同藝術家，呢班人包括特拉克爾、里爾克同建築師阿道夫·魯斯」。 之後，喺第一次世界大戰後因為嚴重嘅個人抑鬱，佢將剩低嘅財產畀咗佢嘅兄弟姐妹。 佢四個哥哥當中，有三個係自殺死嘅。

維根斯坦曾經幾次離開學術界：喺第一次世界大戰中做前線軍官，因為佢嘅勇敢被授予咗幾個軍事獎章；喺奧地利偏遠村莊做學校老師，教書期間因為用體罰而引起咗爭議，尤其係數學堂上打學生，打男仔女仔都有（例如睇下海德堡事件）；第二次世界大戰期間喺倫敦做醫院搬運工；喺紐卡素嘅皇家維多利亞醫院做醫院實驗室技術員。佢之後為呢啲事件表示後悔，並喺餘生中繼續講學，同努力準備第二本手稿出版，呢本手稿後來以《哲學研究》嘅形式出版，成為咗極具影響力嘅著作。

## 背景

### 威根斯坦家族

根據二戰後喺耶路撒冷整嘅家譜，威根斯坦嘅曾曾祖父係摩西·梅爾（Moses Meier）， 佢係一個阿什肯納茲猶太人嘅地產經紀，當時同佢老婆布蘭德爾·西蒙（Brendel Simon）住喺巴德拉斯弗，呢個地方屬於威根斯坦公國嘅威斯特法倫區域。 1808年7月，拿破崙頒布咗一項法令，要求所有人，包括猶太人，必須攞個永久嘅姓氏。所以摩西·梅爾嘅仔，亦都係摩西，改咗姓佢老細賽恩-威根斯坦嘅名，成為摩西·梅爾·威根斯坦（Moses Meier Wittgenstein）。 佢個仔赫爾曼·克里斯蒂安·威根斯坦（Hermann Christian Wittgenstein）——攞「克里斯蒂安」做中間名，為咗同自己嘅猶太背景劃清界線——同樣係猶太人嘅范妮·菲格多爾（Fanny Figdor）結咗婚，范妮喺結婚之前改信新教。佢哋喺萊比錫開創咗一間成功嘅羊毛貿易生意。 路德維希嘅婆婆范妮係小提琴家約瑟夫·約阿希姆嘅表妹。 佢哋有11個仔女——其中包括威根斯坦嘅老竇，卡爾·奧托·克萊門斯·威根斯坦（1847–1913），成為工業巨頭。到1880年代後期，佢已經係歐洲最有錢嘅人之一，幾乎壟斷咗奧地利嘅鋼鐵聯盟。 多得卡爾嘅經營，威根斯坦家族成為奧匈帝國第二有錢嘅家庭，僅次於羅斯柴爾德家族。 卡爾·威根斯坦被視為奧地利版嘅安德魯·卡內基，同佢係朋友，喺1890年代已經成為全球最富有嘅人之一。 1898年，卡爾決定喺荷蘭同瑞士投資大筆資金，仲有海外，特別係美國，令佢哋嘅家族財富喺1922年奧地利惡性通脹期間受到一定程度嘅保護。 不過，1918年後嘅惡性通脹同大蕭條期間，佢哋嘅財富縮水咗，但即使到1938年，佢哋喺維也納仍然擁有13座豪宅。

### 早年生活

威根斯坦喺血統上係猶太人。 佢阿媽係利奧波丁·瑪麗亞·約瑟法·卡爾姆斯（Leopoldine Maria Josefa Kalmus），朋友叫佢「Poldi」。佢老竇係一個波希米亞猶太人，而佢阿媽係奧地利嘅斯洛維尼亞人天主教徒——佢係威根斯坦唯一一個非猶太嘅祖父母。Poldi係諾貝爾獎得主弗里德里希·哈耶克阿媽嗰邊嘅姨媽。威根斯坦喺1889年4月26號晚8:30喺「威根斯坦別墅」出生，呢度今日嘅地址係維也納市郊新瓦爾德格堂區嘅Neuwaldegger Straße 38號。

卡爾同Poldi一共有九個仔女——四個女：赫敏（Hermine）、瑪格麗特（Gretl）、海倫（Helene）同第四個女Dora，佢BB時候已經過咗身；五個仔：約翰尼斯（Hans）、庫爾特（Kurt）、魯道夫（Rudi）、保羅——佢喺一戰中失咗隻手，不過依然成為咗一個鋼琴演奏家——同最細嗰個路德維希。

啲細路係天主教徒洗禮，接受正式嘅天主教教育，並且喺一個特別強烈嘅環境下成長。 佢哋家族係維也納文化生活嘅中心；布魯諾·瓦爾特形容威根斯坦宮殿嘅生活係「充滿人性同文化嘅氣氛」。 卡爾係一個主要嘅藝術贊助人，委託過奧古斯特·羅丹嘅作品，亦資助過城市展覽館同美術館，亦即係分離派大樓。古斯塔夫·克林姆為威根斯坦嘅姐姐瑪格麗特結婚畫咗一幅肖像畫， 約翰內斯·勃拉姆斯同古斯塔夫·馬勒定期喺佢哋屋企嘅音樂室度舉辦音樂會。

Wittgenstein...

## 疏仕

類:英國哲學家
類:奧地利人
類:癌死者
四層扭計骰

**四層扭計骰**（英語：Rubik's Revenge）係4×4×4立方體結構嘅扭計骰，由彼得·塞波斯坦尼發明。四層扭計骰起初叫做「Sebesteny」扭計骰，後尾喺生產嗰時定名為「Rubik's Revenge」嚟吸引扭計骰發燒友，因為「Rubik's Revenge」喺英文有報仇嘅意思。

同普通扭計骰唔同嘅係，四階扭計骰冇每面唔郁嘅中心方塊，所以四階扭計骰嘅復原方法與眾不同，要先復原中心塊同成對嘅邊塊形成一個大型嘅三階扭計骰，再用原來嘅方法復原。

## 出面網頁
* 四層扭計骰解法java動畫+公式
* 四層扭計骰解法
* 四層扭計骰英文解法
* 扭計骰站
素里

**素里**（英文：**Surrey**）係加拿大卑詩省嘅一座城市，位於溫哥華東南邊。面積316.41平方公里；2021年568,322人，係卑詩省第二多。
復活節起義

**復活節起義**（愛爾蘭蓋爾文：**Éirí Amach na Cásca**；英文：**Easter Rising**）係1916年4月24號到30號發生喺愛爾蘭首府都柏林嘅一場武裝起義，目的係推翻英國喺愛爾蘭嘅統治，建立一個覆蓋全愛爾蘭嘅共和國。

從軍事角度來睇，復活節起義係一次重大失敗，但係從歷史角度來講，復活節起義被視為愛爾蘭獨立戰爭嘅開始，最終導致咗愛爾蘭獨立。
五層扭計骰

**五層扭計骰**（）係一個5×5×5嘅扭計骰。結構同三層扭計骰相近，可以以復原三層扭計骰嘅公式去復原，但要復原中心塊同成對嘅邊塊形成一個大型嘅三階扭計骰。

## 出面網頁
* 降價法圖解同短片
* 層先法圖解
* 五層扭計骰解法
* 文字教程
* 解法教程
* 5x5x5中文圖文教學
白石 (搞清楚)

**白石**可以係：
* 白石，香港沙田區一海角
* 白石 (大溫哥華地區)，大溫哥華地區一地方
* 白石區，日本北海道札幌市嘅一個行政區
* 白石市，日本宮城縣一個市
* 白石 (詩人)，北韓詩人
* 周德恆，筆名**白石**，中國作家，曾任中共河北省委常委、秘書長、河北省紀委書記、河北省人大常委會副主任
鍾明軒

**鍾明軒**（），又叫「煎熬弟」、「軒哥」。係台灣嘅網絡歌手、YouTuber，因翻唱《煎熬》而爆紅。

## 孜

## 睇埋
* 

## 出面網頁
*
*
*
都會駅

**都會駅**（中文正讀「都會驛」，發展商胡亂自創讀音「都會站」；英文：**MetroTown**）係港鐵調景嶺站嘅一個私人住宅區，由長江實業、南豐集團同港鐵公司一齊合作，總共有4座。
鄧佳華

**鄧佳華**（）係台灣嘅網絡人物，喺台東關山工商做嘢，新北市海山高中國中部畢業。喺2012年9月因為拍咗好多自拍影片胡鬧而引起迴響，喺網上，並喺YouTube發表好多影片，大部分影片都引發爭議。2013年1月初，鄧佳華話要炸咗總統府同炸死中華民國總統馬英九等等嘅言論。

## 攷
鎦嘅同位素

**[[鎦]]**有76個同位素，只係有175Lu比較穩定，其他嘅都係非常唔穩定。

## 圖表

**備註：**有#號嘅數據代表冇經過實驗嘅證明，只係理論推測，而用咗括號括係代表數據唔確定。

## 參攷
* Isotope masses from Ame2003 Atomic Mass Evaluation by G. Audi, A.H. Wapstra, C. Thibault, J. Blachot and O. Bersillon in *Nuclear Physics* A729 (2003).
* Isotopic compositions and standard atomic masses from Atomic weights of the elements. Review 2000 (IUPAC Technical Report). *Pure Appl. Chem.* Vol. 75, No. 6, pp. 683-800, (2003) and Atomic Weights Revised (2005).
* Half-life, spin, and isomer data selected from these sources. Editing notes on this article's talk page.
** Audi, Bersillon, Blachot, Wapstra. The Nubase2003 evaluation of nuclear and decay properties, Nuc. Phys. A 729, pp. 3-128 (2003).
** National Nuclear Data Center, Brookhaven National Laboratory. Information extracted from the NuDat 2.1 database (retrieved Sept. 2005).
** David R. Lide (ed.), Norman E. Holden in *CRC Handbook of Chemistry and Physics, 85th Edition*, online version. CRC Press. Boca Raton, Florida (2005). Section 11, Table of the Isotopes.
史度拉利

**史度拉利**（，）係意大利足球員，司職門將，效力緊意大利甲組足球聯賽球隊祖雲達斯。

## 出面網頁
* 新浪足球 - 史度拉利
伊蒙·德維利拉

**伊蒙·德維利拉**（愛爾蘭蓋爾文/英文：Éamon de Valera；）係愛爾蘭歷史上最有影響力、亦都係最具爭議嘅政治人物之一。佢先後做過革命政府總統、愛爾蘭下議院議員、下議院議長、總統委員會主席、愛爾蘭總理同愛爾蘭總統，政治生涯長達半個世紀。

## 早年
伊蒙·德維利拉1882年喺美國紐約出世，阿媽係愛爾蘭移民嘉芙蓮·高（Catherine Coll），阿爸就係西班牙裔古巴人環·維維安·德維利拉（Juan Vivion de Valera）。佢哋兩個聽講係喺1881年9月18號喺新澤西州澤西市聖柏德歷大教堂結婚嘅，但係教堂同市政府都無今次結婚嘅證明。

1885年，環·維維安·德維利拉過咗身，嘉芙蓮·高又身無分文，於是伊蒙·德維利拉被佢阿叔尼德（Ned）帶咗返去愛爾蘭。嘉芙蓮·高後來嫁咗畀一個英國裔車夫查爾斯·維禮（Charles Wheelwright），但係伊蒙·德維利拉再都無返過去美國，而係去咗同佢婆婆伊麗莎白·高一家人住。之後，伊蒙·德維利拉先後喺廉尼郡嘅布魯利聖柏德歷國立學校（Scoil Naom Pádraig Brú Rí Scoil Náisiúnta）同埋沙夏城基督教兄弟學校（C. B. S. Charleville）讀過書。16歲，伊蒙·德維利拉獲得獎學金，但係被兩間書院拒收，祇有都柏林嘅黑石書院（Coláiste na Carraige Duibhe）錄取咗佢。伊蒙·德維利拉入讀咗之後，第一年就成為咗「年度頂尖學生」，重開始打橄欖球，後來重加入校隊擔當殿衛，帶領校隊一路殺入莫雲省高級盃。之後，伊蒙·德維利拉加入咗莫雲省橄欖球隊，從此同橄欖球結落不解之緣。

1903年，伊蒙·德維利拉被池伯歷治奧倫郡嘅佳石書院（Coláiste Charraig an Tobair）請咗做數學老師。1904年，德維利拉從皇家愛爾蘭大學畢業，拿到數學學位。佢之後入讀咗都柏林三一學院，但係因為缺乏生活費，讀咗一年就停咗學，返咗去黑石書院教數學。1906年，德維利拉喺嘉麗斯福教師訓練學院搵到一份教數學嘅工作。之後佢向新成立嘅愛爾蘭國立大學申請過做教授，但係唔成功，祇有馬努德分校請咗佢做兼職數學老師。之後佢重係都柏林嘅幾間學校教過數學。

伊蒙·德維利拉識得講愛爾蘭蓋爾文，後來亦都成為咗保護愛爾蘭蓋爾文嘅積極分子。1908年，德維利拉加入咗道格拉斯·希渣創立嘅蓋爾文同盟，之後重喺同盟裡面識咗後來同佢結婚嘅專業教師仙妮德·妮芙蘭納根（Sinéad Ní Fhlannagáin）。兩個人喺1910年1月8號喺都柏林聖保祿教堂結婚。德維利拉同妮芙蘭納根一共生咗5個仔同兩個女，五個仔分別叫做維維安、小伊蒙、布里仁（喺德維利拉夫婦過身之前就過咗身）、魯里同泰倫斯；兩個女分別叫做瑪蓮同伊美。

## 初試鋒芒

1913年11月25號，伊蒙·德維利拉正式開始咗佢嘅政治生涯：佢加入咗愛爾蘭志願軍（後來嘅愛爾蘭共和軍），同保皇派嘅歐斯達志願軍對抗，同時保證愛爾蘭議會黨爭取到嘅愛人治愛政策得到落實。

第一次世界大戰爆發之後，伊蒙·德維利拉開始平步青雲，好快就當選咗愛爾蘭志願軍布洛堂連嘅連長。當愛爾蘭志願軍開始籌備武裝起義嘅時候，德維利拉被人任命為都柏林旅直屬第三營嘅營長，重參加咗1916年嘅以達峰武器走私行動。之後，德維利拉喺湯馬士·麥當夏達嘅見證之下，加入咗當時秘密指揮愛爾蘭志願軍嘅愛爾蘭共和兄弟會，不過德維利拉本人好反對秘密組織，所以佢加入愛爾蘭共和兄弟會，祇不過係為咗全面瞭解武裝起義嘅計劃。

1916年4月26號，復活節起義爆發。伊蒙·德維利拉嘅任務係為都柏林東南邊嘅起義部隊提供支援。佢手下嘅部隊控制咗大運河街嘅寶蘭麵粉廠，重一直堅持到起義領袖派崔克·皮亞士下令起義部隊向英軍投降。投降之後，德維利拉被英國軍事法庭判咗有罪，本來要處死刑，但係之後好快就改判咗做終身做苦力。歷史學家認為，德維利拉大難不死有四個原因：

# 德維利拉嘅同佢嘅部隊係最後投降嘅，所以佢被英國當局運咗去第間監獄，無同其他起義領袖被人困埋一齊，所以無辦法同時處死；
# 美國駐都柏林總領事館喺德維利拉受審之前派咗人向英國交涉，而英國方面由於極力想拉攏美國一齊打一戰，怕處死可能係美國公民嘅德維利拉會激嬲美國，所以無倉促行刑；
# 帶領英軍鎮壓起義嘅軍官麥斯韋爵士（Sir John Grenfell Maxwell）喺審閱德維利拉份檔案嘅時候，判定德維利拉祇不過係個小角色，就算唔槍斃都唔足以對英國構成威脅，所以將死刑改為終身監禁；
# 到德維利拉受審嘅時候，來自倫敦嘅政治壓力迫使麥斯韋爵士中止行刑。
砌圖

**砌圖**（國語：**拼圖**）係對一種益智類遊戲嘅通稱。遊戲內容可以叫「砌圖遊戲」，玩具叫「砌圖玩具」。中文嘅「砌圖」兩字，普遍指遊戲玩具同遊戲本身。
液化氦

**液化氦**（）係指喺極低溫嘅攝氏-269度（熱力學溫標4度或者係華氏-452.2度倒）時成為液體嘅氦，該化學元素嘅沸點同臨界點取自於氦嘅同位素：較為常見嘅氦-4同較為少見嘅氦-3。其中液態氦-4喺1個大氣壓（101.3帕斯卡）嘅情況下，密度係每公升125克倒。

## 參考

## 睇埋
* 低溫物理學
* 超流體
* 液氮
* 液氫

## 出面網頁
*  Helium
*  Superfluid 3He
*  Liquid Helium
薯茸

**薯茸**（英文：**mashed potato**），好多時寫做**薯蓉**，係西餐嘢食，將煮好嘅薯仔攪爛成茸，過程會落牛油、食鹽同胡椒，亦都可以加蒜茸、芝士、煙肉碎、酸忌廉、洋蔥、芥辣。
意大利飯

**意大利飯**（），又叫做**意大利燴飯**，係意大利菜嘅一種飯，將米同上湯去燴到好似忌廉咁嘅口感，通常都會落埋牛油、酒同洋蔥。
德國鹹豬手

**德國鹹豬手**係德國菜入面出名嘅菜式，用原隻豬手烚完再烤焗，外皮脆卜卜，肉質嫩滑，配埋啤酒同德國酸菜一齊食。
洋蔥

**洋蔥**，菜一種，草一種，係蔥科蔥屬植物，佢球莖部係菜，有好濃嘅氣味，切洋蔥嗰陣重會整到人流眼淚。佢個球莖，以及莖都同蔥似，因而叫洋蔥。另外廣東話叫佢**蔥頭**。

蔥又寫葱，所以又寫**洋葱**同**葱頭**。

英文叫佢**onion**。
草羊

**草羊**，又叫**山羊**，羊一種，馴養咗嘅羊，好似綿羊咁。養草羊係為咗佢哋嘅肉、奶同皮。

草羊亦有黑色，叫**黑草羊**。

英文叫**goat**。
桃樹

**桃樹**（；學名：**'）；簡稱**桃'''（）；係薔薇科桃屬嘅落葉喬木仔，原產地喺中國嘅西北高原地區。

喺中國內地，桃樹已經至少有成3000年嘅栽培史。

## 形態
桃樹嘅花叫桃花，屬單生品種，喺大多數嚟講都係粉紅色，不過重有深紅、火紅、純白、紅白相間等變種；除咗啲觀景桃之外，大部分嘅桃樹都可以自己識得結果。一般結果機會有80——90%。

## 用途
桃樹開嘅話唔單止可以畀人睇之外，佢結出嚟嘅果都重可以畀人食。而佢嘅果甚至可以做藥都得。佢嘅樹脂叫桃膠，亦係種食材。

## 文化
### 西遊記

喺西遊記入面，神話入面講嘅孫悟空就因為偷食咗王母娘娘嘅仙桃而出咗大陣仗。

### 民間
喺中國大陸嘅平民百姓嚟講，成日攞桃嚟做福壽嘅象徵。一到咗老坑公或老坑婆生日就成日送啲壽桃。

### 春節
喺農曆新年嗰時，屋企門口嗰度成日掛桃符係為咗祈求平安噉解。

### 花名歌謠
喺中國內地嘅古詩文化入面，曾經有首同花名歌謠有關嘅詩係形容12個月出嘅比較靚嘅嗰啲植物。其中入面講嘅「三月桃花紅十里 」就係佢。

## 相

FILE:Peach_flowers.jpg|桃花
File:Pfirsichbaum 01.jpg|蜜桃
File:Breskva gorična.jpg|啱啱結果無耐嘅蜜桃
Image:Peach flowers.jpg|桃花


## 有關嘅書
* 中国少年儿童百科全书 自然·环境　浙江教育出版社 ISBN 7-5338-1946-2/G·1942

## 註

## 出面網頁
* 桃 Tao 藥用植物圖像資料庫（香港浸會大學中醫藥學院） 
* 桃仁 Taoren 中藥材圖像數據庫 (香港浸會大學中醫藥學院)

類:落葉植物
類:喬木
類:藥用植物

類:花卉
西瓜

**西瓜**（；學名：**）係葫蘆科西瓜屬嘅一年生草本植物，亦都係種生果。原產地喺非洲。如估按類嚟分嘅話，佢重可以分成野生品種同種植品種。如估按重量嚟計嘅話，西瓜有成92%係水，佢重係水份比例最高嘅生果。

## 名
西瓜喺公元10世紀傳到中國大陸，由於佢係喺西邊嚟先至改咗「西瓜」嘅名。

## 形態
西瓜嘅葉通常係濃綠而且有好深嘅缺位，佢開嘅花係黃色兼且係單性。喺結果嗰時，西瓜一般係綠皮，而肉類方面，有深紅、粉紅、黃色或白色嘅品種。

## 營養價值
西瓜有好豐富嘅營養成分，佢嘅果肉包含蛋白質、磷酸、蘋果酸、果糖、蔗糖、葡萄糖、氨基酸同胡蘿蔔素等好多好多嘅營養物質，所以食落好多汁。尤其係西瓜籽，佢嘅蛋白質量重多過街邊賣返嚟嘅大米同小麥。

## 史
而家應該好難知喺幾多年開始種西瓜嘅。不過佢有史記錄話西瓜喺第一次開始有收成嗰時，就係講返喺5000年前嘅古埃及。由於西瓜嘅果成日放喺法老嘅陵墓嚟畀下世去食。但實際喺埃及神話入面，佢哋重信西瓜係由碩夫嘅精液搞出嚟嘅嘢。

未到公元10世紀嗰時，西瓜重係非洲沙漠地區嘅野生植物，而嗰時凈係畀大笨象、犀牛等動物成日食嘅嘢，後嚟經過咗人工馴化咗呢啲植物之後先至發展到而家人喺夏天清熱解渴嘅嘢。

到咗公元10世紀嘅五代十國嗰時，西瓜就從中亞地區經過絲綢之路嘅方法嚟傳到中國。到咗宋朝嗰時佢就喺中國嘅邊個地方都可以見到佢。

## 全球各地唔同嘅名
西瓜喺唔同國家嘅語言入面，甚至係古代嗰時都有唔同嘅嗌法。以下係唔同國家語言嘅唔同嗌法：

## 用途

西瓜唔單止可以用嚟食，重可以用喺以下呢啲用途：
*可以浸喺酒精入面發酵，整成啱好夠嗮味嘅西瓜酒。
*西瓜皮重可以攞嚟食。因為佢有時都喺蔬菜。喺中餐入面有炒、炖同腌西瓜皮嚟食。
*西瓜核唔單止可以用嚟食，重可以用嚟整配菜或植物油都得。因為西瓜核有好多脂肪同蛋白質。
*西瓜重可以榨果汁。
*如估將西瓜切成三角形噉再放落去雪櫃入面凍佢嘅話，拎出嚟重可以當成雪條嚟食。

### 藥用價值
西瓜嘅瓜皮同藤重可以用嚟入藥，佢可以醫：

## 品種
家吓全世界有1200個唔同嘅品種嘅西瓜。一般嚟講，西瓜嘅重量最輕嗰個起碼＜1kg，最重嗰個起碼＞90kg。而顏色方面就好多，有紅、橙、黃同白呢5種顏色。而家西瓜嘅品種一直喺度唔停噉發展，重有啲人都培養咗好多得意嘅西瓜出嚟。
* 世界上最重嘅西瓜，就係卡羅利娜十字（）嗰個品種，有120kg咁重。而佢嘅果方面，係綠皮紅肉。佢出嘅果仔起碼有29——68kg咁重。如估種佢嘅話，起碼最快有差唔多3個月就有收穫。
* 而細黃金（）嗰個品種嘅洗過喺熟咗嗰時，係金皮粉紅肉嘅品種。而且種佢70日就有得收穫。
* 而Orangeglo嗰隻品種係好甜嘅西瓜品種。佢嘅肉係橙色，而且又大，好似個橢圓形噉。而呢啲品種嘅西瓜起碼有9——14公斤到。佢嘅皮係淺綠色且有鋸齒噉嘅深綠色紋響度。呢隻品種嘅西瓜從佢開始種嗰時，到佢熟嗰陣起碼要90——100日。
* 而星月（）品種嘅西瓜係1926年美國創嘅一個西瓜品種，佢嘅皮係紫色或黑色嘅品種，而且有好多又細又黃嘅星同埋1——2個又大又黃嘅月光噉嘅樣啲符號響度。而呢隻瓜嘅品種起碼有9——23公斤到。佢嘅皮係粉紅或紅色，而且有啡色嘅核，加上佢啲葉有斑紋響度。如估種佢嘅話，起碼差唔多3個月就有得收穫。
* 而沙士加芝灣之糕（）嘅品種就好細隻，一般係好似個波噉，得25cm到嘅直徑。而且佢嘅樣都好細粒，皮係淺綠色帶有深綠色嘅條紋響度，啲味都好甜吓。佢嘅肉係白色，核係黑色。但係呢啲品種嘅西瓜係好難先至見到佢，因為佢唔單止凈係得好涼爽嘅天氣先至可以種到佢，而且呢啲西瓜凈係喺加拿大嘅沙士加芝灣地區嗰度嘅加拿大籍俄羅斯人嘅手度先至可以買到。呢啲西瓜品種起碼80——85日先至有得收穫。
* 而喺烏克蘭嘅美利特堡嗰邊嘅西瓜係又細又圓嘅，直徑大概28——30cm到，呢個品種嘅西瓜原產地喺俄羅斯嘅阿斯迪拿柬州嗰邊。喺每年夏天嗰時，呢個品種嘅西瓜喺尤莫斯科嘅街頭嗰啲走鬼成日賣佢嘅。呢啲西瓜品種如估種佢嘅話，起碼至少有95日先至有得收穫。
* 而日本嘅傳助西瓜（）品種就好圓吓，有11kg到重。佢啲皮係黑色，而且冇邊同斑紋響度。而且呢啲品種嘅西瓜凈係喺日本嘅北海道地區先至見到佢。嗰邊起碼去到每年10000隻嘅年產量。
* 喺中國內地嘅黑龍江農科院嗰邊，當地就培養咗種跌唔爛嘅西瓜出嚟。佢可以喺成1米高嘅地方跌落嚟都唔爛，方便用嚟運輸。
* 喺中國內地嘅廣東省高鶴縣（而家係佛山市高明區同埋江門市鶴山縣組成嘅一個地方名）嗰邊試過成功種咗個方形嘅西瓜出嚟，方便堆放同運輸。
* 喺中國農科院嗰邊重搞咗個比較遲熟嘅西瓜出嚟，喺秋末冬初嗰時都重有得出嘅品種。

## 相
### 植物

### 品種

### 文化

## 文化
### 龍井西瓜文化節
由2015年開始，每年嘅5月17號到5月18號，臺灣臺中市嘅龍井區成日辦每年一度嘅「龍井西瓜文化節」。因為喺臺灣，龍井嗰邊嘅西瓜比較靚，所以當地嘅龍井區農會希望通過呢個活動嚟推廣龍井區嘅西瓜。

### 中國西瓜博物館

喺北京市大興區嘅龐各莊鎮入面，由於佢啲西瓜品種喺中國內地同國外出咗名。佢當地為咗宣傳西瓜嘅文化嚟發展佢當地嘅西瓜業，所以大興區委同政府、重有龐各莊鎮政府一齊出咗1200幾萬蚊嚟起咗間西瓜博物館。

### 西瓜園遺址

喺廣東省廣州市嘅越秀區入面，人民路差唔多上下九嗰頭，嗰度有笪地係同「西瓜」有關。根據傳說嗰度話過，係一位姓駱嘅官員因為「馬生角（各）」呢句話先至捉咗個疑犯（因為嗰時出現咗「血西瓜」嗰單嘢），後嚟啲人因為呢件事先至將呢度改名做「西瓜園」。

### 硬西瓜
喺美國同南非當地有隻比較得意嘅西瓜就係有酒嘅硬西瓜。而呢啲唔係自己生成噉嘅，而係通過啲人嚟整，將西瓜鉆個窿嚟加啲高度酒入面，用嗰時同食普通嘅西瓜差唔多噉。

### 腌西瓜皮
喺俄羅斯嗰邊成日好興搞腌西瓜皮。

### 掟西瓜落海招魂
嶺南沿海地區習俗，如果有人跌落海失咗蹤，親屬會掟西瓜落海，大嗌「返來囉」招魂，隔一陣佢條屍會蒲返上水。

### 一季之話
喺日本嗰邊，西瓜係成日喺夏末秋初時期嘅一季之話。喺每年一過咗立秋嗰日，就成日用「一季之話」呢個講法。如估盂蘭節嗰時嘅施狐行過一埞嘅話，施食會就識畀個西瓜出嚟。呢個係為咗畀死咗嘅靈魂有得解渴噉解。

### 打西瓜

喺日本嘅每年夏天嗰時，海灘嗰頭嘅打西瓜遊戲係出咗名嘅。佢嗰邊係冇限制人數嚟參加呢個玩法，而且邊個都啱玩嘅。

### 廣東兒歌
喺廣東嘅粵語區入面，嗰度有首嗌「大西瓜」嘅兒歌都幾出名吓。其中歌詞係成日圍繞「西瓜」呢樣嘢嚟講嘅。

### [[做個創世神]]嘅遊戲道具
喺做個創世神嘅手機遊戲入面，有個同「西瓜」有關嘅道具，喺佢嗰邊嘅遊戲係成日嗌「」。另外，佢嗰邊重有「西瓜核」同埋「識眨嘅西瓜」、「西瓜片」呢三個道具。

## 有關嘅書
* 中国少年儿童百科全书 自然·环境 第406页　浙江教育出版社 ISBN·7-5338-1946-2/G·1942

## 睇埋

* 無籽西瓜
* 黑瓜子
* 西瓜汁

## 註

## 出面網頁

* 西瓜 Xigua 藥用植物圖像數據庫 (香港浸會大學中醫藥學院) 
* 西瓜品種、行銷及營養與應用研討會專輯 - 臺南區農業改良場
* 西瓜 中国作文网

類:西瓜屬
類:藤木
類:草本植物

類:藥用植物
杏

**杏**（***Prunus armeniaca***）係李屬植物，而佢嘅果叫杏桃，係種生果。佢嘅果仁，亦即係南北杏。南杏北杏之分，只不過係其下變種。

要留意大杏仁並唔係杏嘅果仁或者種子，而係屬於另一隻李屬植物。
扁桃

**扁桃**（；學名：**）係薔薇科李屬嘅落葉喬木。

佢嘅果係硬果，而佢嘅果仁通常叫大杏仁。

## 睇埋
*扁桃腺

類:落葉植物
類:喬木
大杏仁

**大杏仁**，又叫**扁桃仁**，係扁桃嘅果仁，亦係常見嘅食材。
## 嘢食
*杏仁奶
*杏仁糖
*杏仁餅
*杏仁曲奇
*意式蛋白杏仁餅
*意式杏仁脆餅
杏仁

**杏仁**，唐字，原意係杏之仁，如今指：
## 杏
杏之仁（apricot）
*南杏，又叫甜杏仁，Prunus armeniaca呢種杏嘅種子
*北杏，又叫苦杏仁，Prunus armeniaca var. ansu 呢種杏嘅種子
## 扁桃
扁桃之仁（almond）
*大杏仁，一種硬果，Prunus dulcis。
青荳

**青荳**，又寫**青豆**，又叫**荷蘭荳**、**蜜糖荳**、**豌荳**，係荳科植物一種。青豆嘅菓同種，卽係荳莢同荳，都可以當菜來煮食。考古發現，新石器時代，已有人青荳。

## 文
青荳英文叫pea，唔係green bean。green bean係荳角。
摺紙

**摺紙**（；日羅：）係一種手工藝，通過摺疊紙張成為藝術品或者玩具，比如紙飛機、銀紙花、同紙元寶咁。

## 睇埋

*勞作
甘蔗屬

**甘蔗屬**（；學名：**）係禾本科下面嘅一屬，部份品種係製造蔗糖嘅原料，叫甘蔗或者蔗。
上海地鐵17號綫

**上海地鐵17號綫**係上海一條地鐵線，全程35.3公里，有13個站，2017年12月30號通車。
美國銀行中心

**美國銀行中心**可以指以下位於世界各地的建築：
* 美國銀行中心 (香港)，位於香港
* 美國銀行中心 (廣州)，喺廣州
* 美國銀行企業中心，位於北卡羅萊納州夏洛特市
* 美國銀行中心 (巴爾的摩)，位於馬利蘭州
* 美國銀行中心 (休斯頓)，位於德州
* 美國銀行中心 (洛杉磯)，位於加州
* 美國銀行中心 (諾福克)，位於維珍尼亞州
* 美國銀行中心 (三藩市)，位於加州
* 美國銀行中心 (圖爾薩)，位於俄克拉何馬州
海富中心

**海富中心**（**Admiralty Centre**）係香港金鐘嘅一座多層大廈，由長江實業同地鐵公司（家下港鐵公司）合作起嘅商廈，喺1980年落成啟用。佢高層係寫字樓，低層係商場，有香港大學專業進修學院金鐘教學中心、香港大學專業進修學院金鐘中醫臨床中心同中藥鋪、重有電器鋪、快餐店。

海富中心東面望住灣仔夏慤花園同香港警察總部。
夏慤道

**夏慤道**（；）係香港一道，位處香港島金鐘近海一面，東接告士打道，西駁干諾道中，爲通衢大道。全道有三線雙程，分隔道路，重設有香港首條高架行車天橋。夏慤道舊時係4號幹線一部份，直到2019年中環及灣仔繞道通車後畀佢取代。

夏慤道喺填地之上，原爲海軍用地。

夏慤道得名自夏慤，英將一名。1945年，香港重光，港督未到之前，英軍代管香港，夏慤就係管理人。

## 睇埋
*夏慤道天橋
美國銀行中心 (香港)

**美國銀行中心**（**Bank of America Tower**，減筆叫美銀中心）係香港金鐘夏慤道12號一幢甲級寫字樓大廈。

美國銀行中心亦係香港大型旅遊活動「幻彩詠香江」喺參與建築物之一。

## 史
呢棟樓由金門建築起，1975年起好，當初叫做「金門大廈」，1978年12月由置地以7.17億港紙購入，1980年1月再由佳寧集團旗下公司以9.98億港紙購入。同年7月，市場流傳有美國財團有意用15.5億港紙向佳寧集團購入金門大廈，不過最終同年10月由林炳炎個仔林秀峰持有嘅「百寧順」用16.8億港紙購入，而呢單交易喺佳寧集團清盤後被發現根本未有成事。另外，美國銀行喺1980年12月用6.349億港紙購入金門大廈其中15層做香港區總部，同時購入命名權，命名為「美國銀行大廈」

## 訛傳
*唔少資料寫話1983年佳寧集團清盤之後美國銀行先至買入大廈樓層同命名權，但實際上交易早喺1980年12月完成，而《華僑日報》出版嘅《香港年鑑》1981年5月版本，亦已有記載「美國銀行中心」個名。
*唔少資料寫話大廈曾經叫「佳寧中心」，亦唔係事實。當時嘅「佳寧中心」實際係喺灣仔告士打道151號，今時今日叫「資本中心」。

## 參考
金澤站

**金澤站**喺日本石川縣金澤市北安江町，係西日本旅客鐵道嘅車站，而家起緊嘅北陸新幹線將會延伸到呢度。而附近有一個屬於北陸鐵道嘅北鐵金澤站。

## 鐵道路線
* 西日本旅客鐵道（JR西日本）
** 北陸本線
** 七尾線（以津幡站為正式起點）
* 北陸鐵道（北鐵金澤站）
** 淺野川線

## 月台
城巴19線

**城巴19線**係以前由城巴營運嘅香港島巴士線，行走小西灣（藍灣半島）同埋跑馬地上（大坑道）之間，主要途經跑馬地、銅鑼灣、北角、東區走廊、柴灣同埋小西灣等地。

呢條線係香港少數曾經由三間唔同巴士公司營運嘅巴士線：原本由中巴營辦，1998年改由新巴營辦，再響2013年改由城巴營辦。2022年8月21號呢條線由8X線延長去跑馬地上取代。

## 出面網頁

*新巴/城巴官方網站–城巴19線
拖鞋

**拖鞋**（）係鞋嘅一種，後踭全空，只有前面有鞋頭，多數係平底。材質通常係相當輕軟嘅皮料、塑膠、布料等。著拖鞋呢個動作有時會叫**踢拖**。

拖鞋嘅種類根據穿着嘅場合有啲分別，例如：海灘拖鞋，就未必係布料造，而係塑膠，係為咗要防水，容易清洗嘅緣故，鞋頭嘅型式都有特別設計，如果鞋面條帶係人字型連「夾柱」要用兩隻腳趾夾住嚟著呢種，就俾人叫做人字拖。不過冬天嘅室內拖鞋，就為咗保暖，可能用絨布，而唔用塑膠。

由於近年來休閒裝嘅發達，一啲睇起來正式嘅拖鞋亦相當流行，鞋頭可能係精緻嘅皮製形式，不過後面全空，就係一般嘅拖鞋。著起上來相當方便，返工時如果長褲褲腳夠長，睇唔出來係一對拖鞋。

拖鞋同一啲特定地區嘅文化亦有深厚關係。喺好多亞洲國家，入到屋企一定要換室內拖鞋，喺廁所亦有專用嘅浴室拖鞋。而且主人同客人嘅拖鞋通常都有分別。而熱帶地區國家，喺戶外着拖鞋係相當常見嘅，好多係街頭工作嘅人，工作裝扮亦都會有一對拖鞋。多數餐廳都唔會唔准着拖鞋嘅入去。某啲海濱嘅觀光景點亦常見穿着拖鞋嘅觀光客，因此有啲高級餐廳、服飾店或百貨精品店，會喺店門上張貼「禁止穿拖鞋入內」嘅標語。

不過，喺正式場合著拖鞋係唔合禮儀嘅。

而女士所着嘅涼鞋，有啲款色都會同拖鞋類似，亦都係只有鞋頭冇後踭，不過通常係有高踭而唔係平底嘅，呢種未必會叫做拖鞋，都係簡稱做高踭鞋或者涼鞋，亦可以叫做「高踭拖鞋」。
威廉·安德斯

**威廉·安德斯**（**William Alison Anders**，）係一位美國太空總署嘅太空人，曾經執行阿波羅8號任務，係人類探索太空史上首次離開地球引力、首次圍繞月球飛行嘅太空人，亦都係第一個喺香港出世嘅太空人。

安德斯嚮香港出世，阿爸係美國海軍軍官 Arthur Anders，阿媽係Muriel nee Adams。好細個嗰陣跟住父母返美國，之後因為阿爸被召返中國，佢同阿媽又跟住去咗南京。1937年，因為日軍侵華，佢阿媽又帶佢逃離中國，去咗菲律賓。

佢22歲喺海軍軍校讀咗個電機工程學位，跟住加入美國空軍，重喺空軍科技學院攞咗個核子工程碩士學位。第二年正式成為戰鬥機機師。1963年，安德斯被揀為美國太空總署第三組太空人成員。

1968年12月21號，安德斯同 Jim Lovell、Frank Borman登上火箭土星5號，執行人類探索太空史上第一次載人飛越低地球軌道嘅任務。喺繞月飛行嗰陣，幾個太空人見到寶石一樣嘅地球，安德斯立即用佢部哈蘇相機（Hasselblad 500 EL）影低。世界各地嘅人見到張相，大為驚嘆，激發起全球嘅環境保護運動，簡接促成自 1970 年開始每年一度推廣環保意識嘅「世界地球日」。國際環保組織地球之友（）同綠色和平就分別嚮 1969 年同 1971 年成立，美國政府亦都嚮 70 年成立環保局。

1970年，國際天文學聯合會為咗表揚安德斯，將月球南半球一個隕石坑命名為「安德斯隕石坑」（）。1993 年，退咗休嘅安德斯成立咗一個基金會，專門籌集善款去支持教育同環保項目。

2024年6月7日，安德斯獨自駕駛嘅舊式T-34型飛機，喺美國華盛頓州聖胡安群島附近海域墜毀，佢喺事故中死亡，終年90歲。

## 參考
*
*

類:美國太空人
馬來西亞華人公會

**馬來西亞華人公會**（；），簡稱**馬華**、**馬華公會**（**MCA**），喺1949年2月27號成立，馬來西亞成立之前叫**馬來亞華人公會**，係一個代表馬來西亞嘅華人嘅種族政黨。因為呢個黨所有黨員都係馬來西亞華人同華人血統嘅馬拉人組成。截至2012年8月31號，馬華公會喺全國共有111萬5千167名黨員。

由於馬華公會嘅政黨聯盟國民陣線長期畀巫統主導，政策亦都向馬來人傾斜，馬華所代表嘅華人階層漸漸走向反對派陣營，甚至成為反對勢力嘅中流砥柱。同樣以華人做主力嘅民主行動黨逐步取代咗馬華公會代表華人嘅地位，所以馬華公會近十年勢力日薄西山。

馬華公會喺2013年第13屆馬來西亞下議院選舉中遭遇重挫，喺國會議席選舉中派出三十幾人參選，只得7席當選。

到咗2018年第14屆馬來西亞下議院選舉，馬華公會議席數目跌到得2席。

## 歷任總會長
 
#陳禎祿（1949年2月至1958年3月）
#林蒼佑（1958年3月至1959年7月）
#陳修信（1961年11月至1974年4月）
#李三春（1974年4月至1983年3月）
#陳群川（1985年11月至1986年9月）
#林良實（1986年9月至2003年5月）
#黃家定（2003年5月至2008年11月）
#翁詩傑（2008年11月至2010年3月）
#蔡細歷（2010年3月至2013年12月）
#廖中萊（2013年12月至2018年9月）
#魏家祥（2018年11月至今）

## 參攷

## 出面網頁
*馬來西亞華人公會官方網頁
第13屆馬來西亞下議院選舉

**第13屆馬來西亞下議院選舉**喺2013年5月5號喺馬來西亞舉行，一共有12個州嘅州議會同步舉行選舉，只有砂拉越州除外。呢屆選舉被列為馬來西亞最激烈嘅選舉。

反對黨聯盟人民聯盟（民聯）喺呢次選舉首次得到全國過半票數支持，但執政聯盟國民陣線（國陣）仍然憑選區劃分優勢，得以保住國會簡單多數席位繼續執政，並從民聯手中取回吉打州執政權，喺其他州屬嘅議席都有所增加，當中喺霹靂及登嘉樓州獲得多數席位繼續執政。

## 參考
九站站

**九站站**（）係喺吉林省吉林市九站鎮郊嘅一個鐵路車站。車站喺1912年起好，而長圖鐵路就經過呢個站，而家呢個站淨係辦理貨運，唔辦理客運，而車站同佢嘅上下行區間重未電氣化。車站距離長春站有成115公里，屬於瀋陽鐵路局，係四等站。
哈達灣站

**哈達灣站**（）係喺吉林省吉林市嘅一個鐵路車站，郵政編碼係132002。車站喺1926年11月1號起好，而長圖鐵路就經過呢個站，而家呢個站淨係辦理貨運，唔辦理客運，而車站同佢嘅上下行區間重未電氣化。車站距離長春站有成123公里，屬於瀋陽鐵路局，係二等站。
吉林站

**吉林站**（）喺中國吉林省吉林市昌邑區重慶路1號，車站喺1912年起好，最初叫，曾經係吉林鐵路局管轄嘅客貨運特等站，目前係瀋陽鐵路局吉林車務段管轄嘅客運二等站。車站有6個嘅島式站台，2個側式站台，14條到發線。

吉林站目前係吉林鐵路樞紐內唯一嘅客運站，唔辦理貨運業務。每日都有去北京、天津、長春、瀋陽、哈爾濱、大連等地嘅旅客列車。經過嘅鐵路有長圖鐵路、沈吉鐵路、吉舒鐵路、長吉城際鐵路同吉琿客運專線。吉林站係吉林市內交通樞紐之一，大量巴士喺嗰度做總站。

## 其他站
京溫跳樓事件

**京溫跳樓事件**係中國北京京溫服裝批發市場打工嘅袁利亞，喺2013年5月3號凌晨四五點鐘墮樓死。警察定為自殺案，但係又解釋唔到死者喺十幾個鐘頭前做過尐咩，又唔畀睇閉路電視。

## 事後
袁利亞嘅親屬、男朋友同朋友、同學喺京溫商場門口示威，重舉牌「女兒慘死，換我公道」。之後有幾百人喺京溫商場前遊行聚集抗議，要求警方畀番當時閉路電視。警察重出動過萬嘅警力同直升機。

## 攷

類:2013年中國
類:北京
米高哥連斯 (太空人)

**米高哥連斯**（Michael Collins，）係一個美國太空總署嘅太空人，執行過雙子星座10號以及阿波羅11號任務。
香港仔運動場

**香港仔運動場**，香港運動場之一，喺香港仔黃竹坑，黃竹坑道一百零八號，近海洋公園道，黃竹坑體育館同黃竹坑遊樂場隔籬，英文叫**Aberdeen Sports Ground**。行政上歸南區。設施有運動場、草地球場，以及十一人草地足球場。歸康樂及文化事務署管。

場有四百米田徑跑道六條，同埋一個天然草草皮地，有九千觀眾席。

香港仔運動場經常做學校運動會主辦場地，亦都係每年饑饉三十主辦場地，同埋香港甲組足球聯賽入面南區足球隊嘅主場。

## 出面網頁
* 官方網頁
魚膠

**魚膠**，又叫**明膠**、**吉利丁**（音譯英文嘅Gelatin），係由動物骨頭或者結締組織提煉嘅膠原蛋白質，舊時用魚提煉，所以叫魚膠，但依家通常會用豬、牛提煉。

魚膠主要用嚟整藥同埋甜品嘢食（好似啫喱、布甸咁）。

## 相關
*大菜
大菜

**大菜**係種有好多膠原嘅海藻植物，可以當做魚膠代用品，用嚟整大菜糕或者啫喱甜品。

大菜亦都響實驗室度用嚟培殖細菌。

## 歷史

沿海地區嘅文化，尤其係東南亞，好耐之前就已經廣泛噉用大型藻類嚟做嘢食。 喺菲律賓，*[[Gracilaria]]*，喺塔加洛語入面叫做「*[[gulaman]]*」（又叫做 *guraman*、*gar-garao* 或者 *gulaman dagat*，仲有其他名），幾個世紀以嚟都攞嚟收割同用嚟做嘢食，新鮮食或者曬乾食都得，仲可以整成啫喱。最早嘅歷史記載嚟自 耶穌會 嘅神父 璜·迪·諾塞達 同 佩德羅·迪·聖盧卡 喺 1754 年寫嘅 *[[塔加洛語詞彙]]*，入面將 *golaman* 或者 *gulaman* 定義為「一種草本植物，可以整成好似果醬噉嘅保存食品，喺海裡面生長」，仲有一個額外嘅詞條 *guinolaman* 係指用啫喱整成嘅嘢食。

角叉菜膠，由gusô（*[[Eucheuma]]* spp.）提煉出嚟，佢哋都會凝固成啫喱狀嘅質地。維薩亞人 都係噉樣用，仲喺更早嘅 奧古斯丁會 傳教士 阿隆索·迪·門特里達 喺大約 1637 年寫嘅《巴奈島同蘇格布島同其他島嶼嘅比薩亞、希利格納同哈拉亞語言詞典》入面有記載。阿隆索·迪·門特里達 喺本書入面描述 gusô 要煮到溶晒，然後等佢凝固變成酸味餸。

喺印尼摩鹿加群島嘅安汶島，大菜係由 *Graciliaria* 提取出嚟，當做一種醃製食品或者醬汁嚟食。 馬來族 社群喺東南亞廖內群島同星加坡沿岸地區住咗幾個世紀，佢哋都鍾意同埋採集啫喱海藻。19 世紀嘅記錄表明，曬乾咗嘅 *Graciliaria* 係 英屬馬來亞 出口去 中國 嘅大宗商品之一。柔佛 同 星加坡 都會用大菜製成嘅藥膏嚟醫腫脹嘅膝頭哥關節同埋潰瘍。

據稱，大菜作為食品添加劑喺日本嘅應用，係由現今 京都市伏見區 嘅旅館老闆 美濃太郎左衛門 () 喺 1658 年發現嘅。傳說佢丟棄咗剩餘嘅海藻湯 (大菜凍)，注意到喺冬天夜晚凍咗之後，湯變成咗啫喱。

大菜喺 1859 年首次由法國化學家 安塞爾姆·佩恩 攞嚟做化學分析，佢從海藻角質石花菜度攞到大菜。

19 世紀後期開始，大菜開始攞嚟做固體培養基，培養各種微生物。大菜喺 1882 年首次由德國微生物學家 華爾特·黑塞 描述用喺微生物學方面，佢係 羅伯特·科赫 實驗室嘅助手，根據佢老婆 芬妮·黑塞 嘅建議。 由於熔點比較高，大菜好快就取代咗明膠，成為微生物培養基嘅基底，令到微生物可以喺更高嘅溫度下生長，而且培養基唔會液化。

隨著大菜喺微生物學方面嘅新用途，大菜嘅產量迅速增加。呢啲產量集中喺日本，喺第二次世界大戰之前，日本生產咗世界大部分嘅大菜。 不過，第二次世界大戰爆發之後，為咗繼續微生物學研究，好多國家焗住要建立本地嘅大菜產業。 大約喺第二次世界大戰嗰陣，每年生產大約 2,500 噸大菜。 到咗 1970 年代中期，全球產量急劇增加到每年大約 10,000 噸。 自此之後，由於海藻數量唔穩定，有時仲會過度使用，大菜嘅產量一直波動。

## 相關
*魚膠
攋尿蝦

**攋尿蝦**（俗寫**瀨尿蝦**，雅稱**富貴蝦**、**琵琶蝦**），即係軟甲綱**口足目**嘅海洋動物，因為呢種蝦響自衛時腹部會射出無色液體，所以就叫「攋尿蝦」。
琵琶蝦

**琵琶蝦**（***Thenus orientalis***），又叫**東方扁蝦**，係種食用蝦，生學分類係屬十足目蟬蝦科扁蝦屬。
五香粉

**五香粉**係種中菜調味料，主要成份係花椒、肉桂、八角、丁香、茴香總共五隻香料嘅粉末，部份配方亦都可能會落埋黃薑、豆蔻、甘草、胡椒、陳皮或者桂皮。五香粉好多時都會用嚟醃肉。

## 睇埋
*日式七味粉
*十三香
茼蒿

**茼蒿**（茼字正音讀「同」；俗寫**唐蒿**、**塘蒿**），又叫皇帝菜，係菊屬植物，本來係觀賞植物，大家就當佢當菜食。

茼蒿原產地中海，唐宋時期傳入中國，成為蔬菜，被培育出大葉同小葉兩個品種，大葉茼蒿就係街市嗰種「茼蒿」，小葉茼蒿係華北地區一個主要係食嫩莖嗰個品種，就係蒿子稈。
年糕

**年糕**係過年糕點，用糯米整，寓意小朋友快高長大、大人步步高昇。中國唔同地區以至韓國、日本都有佢自己地方特色嘅年糕。
藍灣半島

**藍灣半島**（**Island Resort**），係一個喺香港島東區嘅大型屋苑，地址係香港小西灣小西灣道28號，側邊有小西灣運動場。

藍灣半島嘅地皮係填海得嚟嘅。喺1997年3月25號，地皮由信和集團、維德集團同中銀香港等等公司組成嘅財團用118億2000萬港紙投得，喺2017年龍光地產、合景泰富用168億投得鴨脷洲利南道住宅地之前，藍灣半島地皮一直係香港成交價最高嘅「地王」。投得地皮之後，因為樓市喺1997年秋天大跌，所以發展商向政府改發展圖則去加地皮可建築樓面面積，後來被審計署喺報告批評地政總署冇額外收返補地價。藍灣半島喺1998年開工，2001年4月落成入伙。屋苑總共有8座，每座有62層，高202米，中至高層可以睇到觀塘、油塘、日出康城同藍塘海峽嘅景致。

## 地價
藍灣半島嘅地皮總面積達到25,592平方米，屬於港島住宅（甲類）地皮，住宅部分嘅地契喺拍賣前寫明係6.5倍地積比（當係新發展區），雖然之後刪除咗，但係仍然寫明需要起一個公共交通交匯處同一個公眾停車場，當中公眾停車場嘅面積計入建築樓面面積（Permitted GFA）裏面。根據柴灣分區計劃大綱圖，發展商亦都獲批准喺最低三層起一個基座商場，面積達到47,536平方米。

當時的柴灣分區計劃大綱圖並冇寫明嗰個地段嘅住宅地積比，令到地盤冇一個有法律效力嘅發展上限，所以只係受建築物（規劃）規例所規管，即係甲類地皮地積比最高係8倍；另外當時冇保護維港嘅高度限制影響到建築樓面面積嘅計法。

發展商之後申請改做為丙類地盤（最高10倍地積比），重建議起兩條內街令到佢符合丙類地盤嘅定義。最後因為同小西灣運動場接連嘅行人路被定義做街道，所以發展商只需起一條4.5米闊嘅內街（佔地盤面積201平方米）。因為呢個地盤冇受城市規劃大綱圖規管，所以唔需要通過城市規劃委員會就可以通過改變。相反如果當年有城市規劃大綱圖嘅限制而需要交畀城規會審議嘅話，申請可能未必通過到。

屋宇署建築事務監督批畀地盤嘅最終建築圖則上面寫明：住用部分嘅建築樓面面積（Permitted GFA）係223,914平方米（8.819地積比）、商用樓面嘅建築樓面面積係44,989平方米，另外唔需要補地價。用總建築樓面面積嚟計，平均呎價係每平方米43956港元（未計發水，如果計埋會所設施，地價就會少過4086元，喺最高住宅平均呎價榜入面連六大都入唔到）。

審計署曾經鬧地政總署賣地之前冇喺賣地地契入面好好咁釐清地積比同許可建築樓面面積（GFA），令到當年拍賣嘅時候可能因為被低估佢嘅發展潛力，而令到發展商嘅出價超過當年地皮嘅市價，變相影響政府嘅賣地收入。

## 設施
藍灣半島嘅住客會所用度假式概念去設計，面積有32萬平方呎，用咗超過1億去起。會所嘅設施包括：1.4萬平方呎嘅瀑布式泳池、兒童腳踏式音樂噴水池、室內泳池、健身室、網球場、壁球場、閱讀室、保齡球場、多用途會議室、麻雀室、音樂創作室、鋼琴室同燒烤場。其中Erno Laszlo護膚中心有薰浴池、桑拿浴室、腳底穴位按摩室等等嘅設施，同埋各式各樣嘅按摩器材。

樓下嘅商場叫做藍灣廣場。

每座住宅嘅𨋢都用咗迅達Miconic 10嘅智能分配系統，令到藍灣半島成為咗香港第一個用呢個系統嘅住宅項目。住客只需要喺大堂用拍一下住戶智能卡，系統就會自動分配電梯畀住客，入𨋢之後亦都唔需要再撳𨋢掣就可以到所住嘅樓層。

## 爭議
2012年7月，強颱風韋森特襲港，藍灣半島有差唔多30多個單位嘅窗被吹到爆裂，玻璃碎四散之餘，單位亦都濕晒水。有住客覺得自己好似住喺寮屋區咁樣，所以質疑屋苑係咪豆腐渣工程。

## 附近嘅地方
* 小西灣道
* 富欣花園
* 富欣道
* 中華基金中學
* 衛理中學
* 福建中學 (小西灣)
* 漢華中學
* 培僑小學

## 交通
*小西灣（藍灣半島）公共運輸交匯處
**港島巴士
***城巴8H（去掃桿埔東華東院）
***城巴8P（去灣仔北）
***城巴8X（去跑馬地上）
***城巴49X（去數碼港）
***城巴82（去北角碼頭）
***城巴82S（去耀東邨）
***城巴82X（去鰂魚涌）
***城巴85（去寶馬山／北角碼頭）
***城巴85P（去寶馬山）
***城巴88X（去堅尼地城卑路乍灣）
***城巴314（去赤柱）
***城巴788（去中環港澳碼頭）
***城巴789（去金鐘）
***城巴N8P（去灣仔 (港灣道)）
***城巴N8X（去堅尼地城）

**過海巴士
***城九106（去黃大仙）
***城九106P（去黃大仙）
***城九118（去長沙灣深旺道）
***城九118P（去長沙灣深旺道）
***城九606（去彩雲邨）
***城九606X（去彩雲邨）
***城巴608P（去啟德）
***城巴976A（去落馬洲 (新田)）
***城九N118（去長沙灣深旺道）

**機場巴士
***城巴A12（去香港國際機場）

**港島小巴
***小巴61（去旺角快富街）
***小巴62A（去杏花邨）

*小西灣道
**過海巴士
***城巴682（去烏溪沙）
***城巴694、694S（去調景嶺）
***城九907D（去大埔（汀太路））

## 參考

## 出面網頁

* 藍灣半島官方網站
* 藍灣半島地圖
* 藍灣半島嘅美聯專頁
龍潭山站

**龍潭山站**（）係喺吉林省吉林市嘅一個鐵路車站，郵政編碼係132021。車站喺1927年起好，而長圖鐵路、吉舒鐵路、龍豐鐵路就經過呢個站，而家呢個站淨係辦理貨運，唔辦理客運，而車站同佢嘅上下行區間重未電氣化。車站距離長春站有成132公里，屬於瀋陽鐵路局，係二等站。
榨菜

**榨菜**（錯寫係**炸菜**）係種中式醃菜，起源自四川，之後流傳到中國南部各地。

榨菜可以就咁送飯食，亦都可以用嚟煮餸，譬如榨菜蒸牛肉，或者榨菜蒸肉片。罐頭榨菜肉絲。

榨菜所用嘅叫做芥菜，比如九頭芥、雪裡蕻、豬血芥、豆腐皮芥咁。用醃鹹菜方法，將芥菜莖(又叫菜頭)腌成。佢係中國特產，同歐洲酸菜、日本醬菜可以有得比，都叫腌菜。榨菜質地脆嫩，風味鮮美，營養豐富，食落酸、鹹加鮮味，脆嫩爽口，含蛋白質、胡蘿蔔素、膳食纖維、谷氨酸、天門冬氨酸、丙迄酸、礦物質咁，17種游離胺基酸。榨菜可以炒菜放湯都得。

## 榨
榨菜個「榨」字係指整榨菜時，用重物高壓製作，令多餘水份排出，達到長期存放唔變壞，食時又爽口又彈牙。

## 成份
*食鹽
*醬料
斯威士蘭

**斯威士蘭**係非洲南部一國。佢東北面係莫三鼻給，其餘邊界畀南非包圍。佢有兩個首都，洛班巴（王室、立法）同埋墨巴本（行政）。

2018年4月19號，斯威士蘭國王姆斯瓦蒂三世為咗慶祝斯威士蘭脫離英國獨立50周年，宣佈將英文國名由「Kingdom of Swaziland」改叫做「Kingdom of Eswatini」（伊斯瓦蒂尼王國）；「Eswatini」的斯威士話原義係「斯威士人嘅土地」。中文譯名方面，台灣由「史瓦濟蘭」改叫做「史瓦帝尼」；中國大陸則維持本來嘅名稱「斯威士蘭」。

## 出面網頁

* 
* 
* 
* 
* 
*
科摩羅

**科摩羅**，正式國名叫做**科摩羅聯盟**（；；科摩羅文：Udzima wa Komori），係一個由三個火山島組成嘅群島國家，喺東南非洲對出、莫桑比克海峽北面嘅印度洋上面。首都兼最大城市係莫洛尼。成個國面積得咁大，係非洲第三細嘅國家，只大過聖多美和普林西比同塞舌爾。  
2019年估計人口有850,886人。  

全國大多數人信伊斯蘭教，亦都係國教。1975年7月6號，科摩羅正式脫離法國獨立。科摩羅仲有個特別之處：佢係阿拉伯聯盟入面唯一一個成個國都喺南半球嘅國家。同時佢亦係非洲聯盟、法語國家組織、伊斯蘭合作組織同印度洋委員會成員國。官方語言有三種：科摩羅語、法文同阿拉伯文。  

成個國由三個主要大島同埋好多細島組成，統稱科摩羅群島，境內除咗馬約特之外，全部都係火山島。喺1974年科摩羅獨立公投之中，馬約特投票反對獨立，選擇繼續留喺法國，直到今日依然係法國嘅海外省。法國更曾經動用聯合國安理會否決權，阻止一項確認科摩羅擁有馬約特主權嘅決議。 2011年，馬約特經過一次公投，結果大比數支持留喺法國，於是正式成為法國海外省同地區。  

科摩羅最早嘅居民，好可能係由馬達加斯加人、班圖語族嘅東非人，同埋揸船行海嘅阿拉伯商人共同組成。1500年之後，安儒昂蘇丹國成為群島嘅核心勢力，而大科摩羅島就由幾個唔同嘅蘇丹分而治之。19世紀，科摩羅被法國併入殖民帝國版圖，直到1975年先至正式獨立。獨立之後，當地政局長期動盪不安，發生過超過20次政變或者政變企圖，仲試過國家元首遇刺身亡。  

經濟方面亦都好唔平均，收入差距係全球最高之一，而喺人類發展指數入面只係屬於中下水平。  
2009年至2014年間，按購買力平價計，大約19%人口每日生活費低過1.90美元。  

## 名源
科摩羅個名嚟自阿拉伯文 *Jazr al-Qumr*（）。以前好多人以為個 *Qumr* 係由  *qamar*（即係月亮）嚟，但其實呢個講法只係傳說。  

法國殖民官阿爾弗雷德·熱夫雷（Alfred Gevrey）喺1870年寫《*Essai sur les Comores*》嗰陣話，*Qumr* 原本可能係阿拉伯水手用嚟形容南面一大片海域，因為喺嗰度可以見到好光嘅麥哲倫星雲，而呢個解釋後來由雅庫特·哈馬維同桑吉人嘅講法去補充，最後個名先固定用喺成個莫桑比克海峽一帶。
## 參考資料

## 出面網頁

* 
* 
* 
* 
* 
* 
*
基輔

**基輔**（，羅馬化：*Kyiv*）係烏克蘭嘅首都同最大城市，響國境嘅中北部同埋第聶伯河河邊，住咗差唔多三百萬人。基輔係全歐洲第7大城，亦係喺東歐嘅主要文化、工業、科學、同教育中心。 

## 歷史
基輔係東歐其中最古老嘅城市，由5世紀開始已經成為咗商業中心。因為基輔係喺北歐同君士坦丁堡嘅通道之間，所以對當地嘅貿易非常重要。喺9世紀，維京人統治咗基輔，成立咗基輔羅斯，第一個斯拉夫人嘅帝國。到13世紀，基輔喺蒙古帝國入侵期間完全夷為平地，所以冇咗佢原本有嘅優勢。喺之後嘅時間，基輔分別俾立陶宛大公國同埋俄羅斯帝國管治，喺期間再一次成為咗重要嘅工商業中心。

到工業革命期間，基輔變咗更加繁榮，成為咗俄國嘅重要工業地。到1918年，經過俄國嘅二月革命同十月革命之後，烏克蘭人民共和國宣佈獨立，基輔跟住做咗呢個國家嘅首都。到布爾什維克喺1921年贏咗俄國內戰之後，基輔入咗做蘇聯嘅烏克蘭加盟國。

喺二次大戰期間，個城市再一次變咗做爛地。不過基輔喺戰後好快由起返，係蘇聯當時嘅第三大城，只係排喺莫斯科同聖彼得堡後面。

喺1991年蘇聯解體之後，烏克蘭正式成為獨立國家，基輔繼續做佢嘅首都。因為好多原本住喺其他地方嘅烏克蘭人都移民去基輔，所以人口曾經升過唔少。自從獨立以嚟，烏克蘭一直都擁護西方國家嘅市場經濟同議會共和制，所以令基輔更加富貴。隨住工廠搬去其他地方，雖然基輔嘅工業一直都跌，但係個城市又發展咗金融，帶嚟咗唔少新嘅投資。

## 政治
基輔作為國家嘅首都，係屬於特別城，喺行政上等同一個省。烏克蘭全國只係得兩個特別城，而另外嗰個就係塞凡堡。喺基輔嘅省長係由總統委任，而市長就係民選嘅職位。

### 取態
因為基輔喺烏克蘭嘅位置非常嘅重要，加上係國家其中互聯網嘅網絡最完整嘅地方，所以基輔係全國最親西方嘅地方，一般喺政治上都支持同歐盟扯上密切嘅關係。根據一份喺2014年做嘅調查，當問到“烏克蘭應唔應該同俄羅斯合并成為一個國家？”嘅時候，基輔市民嘅支持率只係5.3%，相對於全國嘅12.5%。

### 政區

因為基輔個城市都好大，所以每一個區都有自己嘅民選議會嚟管理地區性嘅議題。

基輔最早嘅政區係由1810年開始，當時個城市分咗做4區。到1833年，尼古拉一世下令基輔分做6區，後尾再加到10個區。喺1917年，布爾什維克曾經將個城市分做8個區。

喺蘇聯時期，基輔因為不斷增長，所以區嘅數目越嚟越多，而啲區名一般都係用蘇聯共產黨嘅主要阿頭嚟改名。到2001年，基輔嘅區由14個減到10個，一直都依家。喺2006年，當時嘅基輔市長本來打算將基輔嘅區由10個再減到落7個，但係最終冇落實到。


File:Pres-adm-ukraine-2008.jpg|thumb|總統行政大樓
File:Київ, Будинок уряду України.jpg|thumb|烏克蘭内閣
File:Ministry of Foreign Affairs of Ukraine.JPG|thumb|烏克蘭外交部


## 地理
### 氣候

## 交通運輸
### 地方運輸

### 郊區交通運輸
基輔依家有五條短程火車路線：
* 尼任（東北）
* 赫雷賓卡（東南）
* 米羅尼夫卡（南）
* 法斯蒂夫（西南）
* 科羅斯滕（西）

## 友好城市

* 萊比錫（1961年起）
* 安卡拉（1993年起）
* 雅典
* 巴庫
* 北京（1993年起）
* 貝爾格萊德
* 布拉迪斯拉發
* 布魯塞爾
* 布達佩斯
* 芝加哥
* 基施紐
* 蘇格蘭愛丁堡（1989年起）
* 克拉科夫（1993年起）
* 京都
* 明斯克
* 慕尼黑
* 歐登塞
* 巴黎
* 普利托里亞
* 里加
* 羅馬
* 聖地亞哥
* 索菲亞
* 地拉那
* 佛羅倫斯
* 赫爾辛基
* 斯德哥爾摩
* 塔林
* 第比利斯（1999年起）
* 多倫多
* 圖魯茲
* 華沙
* 武漢
* 蘇州
* 維也納
* 維爾紐斯
* 埃里溫

## 參考
馬拉維

**馬拉維**係非洲東南部一國。佢東北面係坦桑尼亞，南面係莫三鼻給，西北面係贊比亞。首都係里朗威。

## 出面網頁

* 
* 
* 
* 
* 
* 
* 
*
湯加

**湯加王國**（）係大洋洲一國，西面係斐濟，首都係努庫阿洛法。

## 名
「湯加」其實唔係一個貼切嘅譯名，因為如果按照湯加話發音，應該讀成/tʰon-ŋa/而唔係/tʰoŋ-ga/。

## 史
3000幾年前，波利尼西亞人響湯加塔布島定居。響1845年至1893年，湯加成為咗一個獨立國家，又廢除咗奴隸制，制定現代憲法，德國、英國同美國都承認湯加獨立。

1900年，湯加成為英國嘅保護國，一切外交事務由英國領事處理，佢又對湯加嘅財政有否決權。響1970年，湯加攞番內政同外交嘅全面控制權。

### 火山爆發

2022年1月15號，湯加-克馬得群島火山弧嘅洪阿哈阿帕伊島附近海底發生火山爆發，引發規模7.4級嘅地震。

## 政治
響1993年嘅選舉，支持民主嘅代表贏咗9席空缺入面嘅6席，但係湯加仍然係君主制國家。

響湯加國王陶法阿豪·圖普四世病逝之後，王儲圖普托阿繼位，佢話會將權力交畀國會，放棄權力，走向民主。

## 軍事
湯加嘅防衞力量有國防軍同另外大約310個警察。

湯加國防軍由450個士兵組成，分3個作戰指揮單位同兩個勤務支援單位（後勤部隊、訓練小組）組成。

## 傳媒
湯加電視臺總共八個記者，面臨資金短缺、設備老化等問題。
## 郵政
湯加係世界上最早發行圓形郵票嘅國家，喺1963年發行。之後又推出咗各種形狀嘅五花八門嘅郵票，材質亦唔限於紙，有鋁製郵票。好有創意，但係當地人唔感興趣。

## 參考


## 出面網頁

* 湯加王國政府網站
* 
* 
* 
* 
* 
*
布加勒斯特

**布加勒斯特**（）係羅馬尼亞首都，響國境東南部，多瑙河支流登博維察河河邊，住咗一百六十萬人。

## 參考
里加

**里加**（）係拉脫維亞首都，亦都係波羅的海三國入面最大嘅城市，響波羅的海岸邊，道加瓦河口，2021年住咗約莫61萬人。

## 人口
咁耐以嚟嘅人口變動：
巴拿馬

**巴拿馬**（）係中美洲最南面一國，佢憑條貫通大西洋同太平洋嘅巴拿馬運河而出名。首都係巴拿馬城。

## 出面網頁

* 
* 
* 
* 
* 
*
可蘭經

《**可蘭經**》（，）又叫做《**古蘭經**》，係伊斯蘭教嘅聖書，畀教徒睇成真主阿拉嘅語錄，經文用阿拉伯文寫，總共有30卷114章6236節。
馬紹爾群島

**馬紹爾羣島**（，粵語音譯：**馬蘇群島**），全稱**馬紹爾群島共和國**（馬紹爾文：），係大洋洲一國，響密克羅尼西亞入面，北面係威克島，東南面係基里巴斯，南面係瑙魯，西面係密克羅尼西亞聯邦，首都係馬祖盧。

## 出面網頁

* 
* 
* 
* 
* 
*
科雷亞

**科雷亞**（，）係厄瓜多爾前總統，2007年上任，2013年連任，2017年唔再連任，由利寧莫雷諾接替職權。

## 出面網頁

* 
* 
* 
*
港鐵單程票

**港鐵單程票**（），係可以喺、、、、、、、同一共九條港鐵綫所用嘅車飛，係港鐵一般車飛嘅種類。港鐵採用有磁帶嘅膠質車票，車票用咗後會畀出閘機收番。

## 參攷
索菲亞

**索菲亞**（）係保加利亞嘅首都同最大城市，響國境西部，索非亞盆地南部，四邊俾山地環繞住，2006年人口記錄為1,246,791。俄土戰爭結束之後，保加利亞成為獨立嘅民族國家，而索菲亞喺呢個時候至成為首都。

## 文獻
挪威的呻吟

**挪威的呻吟**（挪威文：**Få meg på, for faen**）係一套挪威青春片同笑片，2011年首映，係由 Olaug Nilssen 嘅原著同名小說改編成。 呢套獲得美國 Tribeca 電影節「最佳劇本」、同羅馬電影節「最佳處女導演作」幾項獎。

## 名
2013年喺香港上映，叫做「挪威的呻吟」係玩「挪威的森林」嘅食字，以原名譯成「激死，撻着我！」

## 古仔
喺挪威一個叫做史都希埋嘅超悶鎮仔，正值青春期嘅艾瑪（Alma，Helene Bergsholm 演），慾火焚身，又玩色情電話。成日發鹹濕白日夢，佢一直暗戀嘅同學仔亞發，喺派對，亞發似乎終於郁手，靜靜雞跟住艾瑪，調戲佢，向佢露𡳞；艾瑪好開心，返去話畀女同學知，亞發唔認，又有人妒忌、玩全校杯葛，艾瑪俾人笑發姣同埋俾同學孤立。返到屋企，阿媽發現大堆色情電話嘅帳單，鬧到艾瑪七彩，艾瑪離家出走到挪威首都奧斯陸，之後亞發認衰，大團圓結局。

## 評
《挪威的呻吟》「大膽以少女性幻想出發，性感得來抵死啜核」。

## 攷
傅洛倫泰因何夫曼

**傅洛倫泰因何夫曼**（，）係荷蘭一位概念藝術家。

## 生平
何夫曼喺荷蘭格羅寧根省代爾夫宰爾出世，2000年畢業時畢業。之後，佢喺德國柏林攞到碩士學位。佢以荷蘭鹿特丹做佢嘅基地，從事喺公共空間嘅巨大藝術品。

## 作品
何夫曼做過好多作品，包括「三架三角鋼琴」，「大黃兔」等。佢嘅作品「巨鴨」自2007年起先後喺世界各地展出。

## 參攷
戲谷

**和信超媒體股份有限公司戲谷分公司**（FunTown），簡稱**戲谷**，係台灣一間電子遊戲公司，主要都係推出角色扮演類型嘅網上游戲，。呢間公司喺2008年成立過戰谷，到依家喺台灣有大約600萬位會員。

## 旗下遊戲
### 台灣
#### 開緊檔
*戲谷娛樂館
**戲谷麻將館（戲谷麻將3.0、自摸館、暗棋館）
**戲谷撲克館（大老二2.0、十三支、梭哈館、真接龍、美式梭哈、撿紅點）
**戲谷金銀島$Free（拉霸館、賽馬機、賓果、小瑪莉、骰寶、奇幻接龍、金多蝦、至尊21點、3D拉霸環遊世界、大海盜、賽馬風雲、決戰百家樂）
**戲谷OSuKe遊戲町$Free（魔法方塊、逗陣坦克、野蠻碰碰王、歡樂連連）
*戲谷娛樂城
*戲谷小鎮
*跑Online

#### 戰谷搞
*戰地之王
*戰世紀

#### 就嚟會開檔
ArcheAge上古世紀

#### 已經收咗檔
*瘋狂坦克
*幸福Online
*龍族
*PP 熊
*太閤立志傳系列
*撞球館
*水果方塊
*勇者泡泡龍2 Online
*10點半
*戰鎚Online
*光明戰記
*拿拿林Online

### 香港
#### 開緊檔
*戲谷娛樂館
**戲谷麻將館（港式十三張、台式十六張）
**戲谷撲克館（鋤大Dee、13張、鬥地主）
**戲谷盲棋館
**戲谷遊樂館（連族、方塊、動物對對碰）
**戲谷幸運館（拉霸館(LuckyBAR)、幸運賽豬）
*跑Online
*戰地之王

#### 就嚟開檔
ArcheAge上古世紀

#### 已經收咗檔
*寵物王Online
*龍族
*PushBear
*幸福Online
*桌球館
*坦克特攻隊
*戰錘
*光明戰記
*拿拿林Online
*創界

## 註

## 參攷

類:台灣互聯網
類:臺灣公司
何夫曼 (搞清楚)

「何夫曼」或者「荷夫曼」（Hoffman、Hofmann、Hofman或者Hoffmann）係一個源自日爾曼嘅姓氏，喺德國、奧地利、尼德蘭、波蘭、英國同北美洲都有好多後裔，具體可以指：

* 德斯汀荷夫曼，美國演員，主演過《畢業生》同《雨人》；
* 卡爾·馮荷夫曼，德裔俄國探險家；
* 愛德華·佐沙夫·荷夫曼，美國科學家，正電子發射電腦斷層掃描嘅發明人之一；
* 哈勞德·荷夫曼，前新澤西州州長；
* 耶殊·荷夫曼，波蘭導演；
* 傅洛倫泰因·何夫曼，荷蘭概念藝術家；
* 莊·湯普遜·荷夫曼，前紐約州州長及紐約市市長；
* 威廉·荷夫曼，納粹德軍士兵，佢關於斯大林格勒戰役嘅一手記載，被好多歷史學家視為重要嘅研究材料；
* 希尼·何夫曼，退役荷蘭足球員；
* 歐伯·荷夫曼，瑞士化學家，致幻劑LSD嘅發明人；
* 利奧波德·荷夫曼，奧地利作曲家。
德斯汀荷夫曼

**德斯汀荷夫曼**（**Dustin Hoffman**，）係美國電影演員，1967年出道。佢喺不同嘅電影獎項得到提名最佳男主角獎，攞過幾次金球獎最佳男主角獎，同1988年贏咗奧斯卡金像獎最佳男主角。

## 拎
莊湯臣荷夫曼

**莊 湯臣 荷夫曼**（**John Thompson Hoffman**, ），紐約（1869年至1872年）第23任總督。做過（1861-1865）紐約州州長以及紐約市市長（1866-1868）。同 Tweed Ring 嘅關係催毀嘅政治生涯，儘管冇證據話佢有參與腐敗活動。
比約·波格

**比約·波格**（**Björn Borg**，）係瑞典男子網球員，男子網球史上GOAT（Greatest of All Time）之一。

## 球員生涯

## 威水史

## 出面網頁

* Bjorn Borg | Overview | ATP Tour | Tennis 
* Bjorn Borg Tennis Player Profile | ITF 
* Davis Cup - Players 

類:瑞典運動員
麥根萊

**約翰麥根萊**（**John Patrick McEnroe, Jr.**，）係美國前職業網球員，試過係ATP單打同雙打世界排名第一（單打排名首次喺1980年3月3號登頂）。 職業生涯取得單打875勝198負同雙打530勝103負。

## 出面網頁
歐拔荷夫曼

**歐拔荷夫曼**（**Albert Hofmann**，）係個瑞士科學家，最出名係佢合成嘅 LSD 同埋迷幻效果。荷夫曼係第一個分離、合成、並將其迷幻蘑菇嘅主要化合物 psilocybin 同 psilocin 命名。佢寫咗佰幾篇科學論文同書，包括《LSD: My Problem Child》。2007年每日電訊報評佢為「一佰個最偉大、在生嘅天才」嘅第一位，同 Tim Berners-Lee 齊名。
尹昶重

**尹昶重**（，）係南韓青瓦台前發言人。

尹昶重做過《文化日報》評論員。2012年12月成為總統職務交接委員會發言人，之後兼做埋青瓦台發言人，做咗136日。2013年5月尹昶重跟總統朴槿惠官式訪問美國華盛頓。嚮訪美期間，尹昶重因為性騷擾韓國駐美大使館女實習生，俾人炒咗，即刻返南韓。返到南韓，尹昶重又唔認性侵指控，強調係文化差異一場誤會。不過個女實習生，喺5月8號已經向華盛頓特區警局報警。

## 學歷
*1975年 - 京東高等學校
*1982年 - 高麗大學 化學科學士 
*2002年 - 高麗大學 國際關係學政治學 
*2003年 - 中央大學

## 參考

## 出面網頁
*總統訪美隨行發言人 - 尹昶重
* 尹昶重唔認性侵指控
* http://hk.news.yahoo.com/%E6%9C%B4%E6%A7%BF%E6%83%A0%E7%99%BC%E8%A8%80%E4%BA%BA%E6%B6%89%E9%9D%9E%E7%A6%AE%E4%B8%9F%E5%AE%98-220553309.html http://news.sina.com.hk/news/20130511/-12-2966168/1.html
政治學

**政治學**（**political science**）係一門研究政治行為、政治體制等相關領域為主嘅社會科學學科。
礦物質

**礦物質**，又叫**無機鹽**、**膳食礦物質**，除咗碳、氫、氮氧之外，係生物生存必需嘅化學元素之一，佢構成人體組織、維持正常生理功能、生化新陳代謝、生命主要元素，約佔人體體重4.4%。礦物質分為巨量礦物質同微量礦物質兩種。

## 例子
### 巨量礦物質
*鈣（Ca）
*氯（Cl）
*鎂（Mg）
*磷（P）
*鉀（K）
*鈉（Na）
*硫（S）

## 睇埋
*礦物
青瓦台

**青瓦臺**（，英文又叫Blue House）係大韓民國總統府，嚮首爾鐘路區青瓦臺路一號。

## 睇埋
### 類似國家權力中心
*白宮
*中南海
*克里姆林宮
*白金漢宮
*唐寧街10號

## 出面網頁

* 

類:鐘路區
類:宮
梵高博物館

**梵高博物館**（）係荷蘭阿姆斯特丹一間博物館，主要收藏荷蘭畫家梵高同埋同時期其他畫家嘅作品，係世界上收藏咗最多梵高作品嘅機構。梵高博物館嘅主體建築係由建築師Gerrit Thomas Rietveld設計，喺1973年開幕。由日本建築師黑川紀章設計嘅新翼，喺1999年起好。

## 館藏
### 梵高

Image:Vincent Van Gogh - The Potato Eaters.png|吃馬鈴薯的人（荷蘭文：De Aardappeleters），1885
Image:Vincent van Gogh - De slaapkamer - Google Art Project.jpg|在亞爾的臥室（法文：La Chambre à butts，荷蘭文：Slaapkamer te Arles），1888
Image:WLANL_-_Pachango_-_Het_gele_huis_('De_straat'),_Vincent_van_Gogh_(1888).jpg|黃房子（荷蘭文：Het gele huis），1888
Image:Van Gogh Vase with Fifteen Sunflowers Amsterdam.jpg|向日葵（Zonnebloemen），
Image:Vincent van Gogh (1853-1890) - Wheat Field with Crows (1890).jpg|麥田群鴉（Korenveld met kraaien），1890


## 註

## 出面網頁

* 梵高博物館官方網頁
醬料

**醬料**係一種液態或者糊狀嘅嘢，可以用嚟食同調味。

## 一覽

* 黑胡椒醬
* 蒜味茄汁意大利麵醬
* 紅燴海鮮醬
* 海皇XO醬
* 米醬
* BBQ烤肉醬
* 桂林辣椒醬
* 沙爹醬
* 叉燒醬
* 柱候醬
* 穌梅醬
* 蒜蓉辣椒醬
* 黃豆醬
* 泰式甜辣醬
* 梅子排骨醬
* 紅咖哩醬
* 青咖哩醬
* 極品鮑魚XO醬
* 沙律醬
* 黃咖哩醬
* 麻婆豆腐醬
* 韓式辛辣醬
* 芝麻醬
* 沙茶醬
* 麻辣醬
* 番茄醬
* 辣豆瓣醬
* 魚香茄子醬
* 甜酸排骨醬
* 糖醋骨醬
* XO醬
* 甜醬
* 磨豉醬
* 咸魚醬
* 蝦醬
* 豆瓣醬
* 花生醬
* 海鮮醬
火焰雪山

**火焰雪山**係香港甜品，主要材料有雪糕同蛋糕：先用海綿蛋糕包住雪糕球，之後鋪上打起咗嘅蛋白再淋糖漿同威士忌上面，最後點火成。
2013年菲律賓公務船射殺臺灣漁民事件

**2013年菲律賓公務船射殺臺灣漁民事件**係指喺2013年5月9號菲律賓嘅海岸防衞隊喺巴士海峽攻擊同追逐台灣漁船造成一個臺灣漁民死亡。

## 事發
台灣屏東縣琉球鄉籍漁船「廣大興28號」喺2013年5月9號上晝10點喺巴士海峽中華民國暫定執法線（北緯20.07度，東經123.01度）內捉魚，俾菲律賓海岸防衞隊用機關槍冇警告過就掃射、射擊佢哋嘅漁船，搞到船員洪石成中彈死咗。根據台灣嘅媒體報道，當時「廣大興28號」喺距離鵝鑾鼻東南164海浬處捉魚，嗰度喺中華民國行政院海岸巡防署護漁界線內5海浬處，喺航行嘅過程中俾菲律賓海岸防衞隊突然攻擊。中華民國海巡署嘅巡護艦「臺南艦」接報後去到事發地點對漁船進行戒護。但係菲律賓官方話發生喺巴林塘海峽，係屬於菲律賓一部份。菲律賓海岸防衞隊嗰度發現兩艘漁船，重話其中一艘漁船想撞佢哋，於是海岸防衞隊就開火，臺灣方面嚴正駁斥同拒絕呢個講法。

### 罹難者

## 雙方反應
###### 
#### 事發初期
中華民國外交部事發後向菲律賓抗議，透過駐菲律賓臺北經濟文化辦事處嘅代表王樂生會見菲律賓海巡署署長Rodolfo D. Isorena，要求查明真相同懲處射殺臺灣漁民嘅人。中華民國外交部話，臺灣籍漁船喺經濟海域內作業係合法行為，菲律賓方面已經違反《聯合國海洋法公約》「若一國嘅軍用船舶、政府船舶違反國際法對其他嘅船舶、飛機實施暴力或掠奪行為，唔構成海盜罪，但係要求該國負擔國際責任，以及依該國國內法對有關人員進行懲處。」等有關法條。另外，駐菲代表王樂生依《臺菲刑事司法互助協定》向菲律賓要求介入呢單案件嘅調查權利。馬英九對呢單案件表示「一定追究到底，絕不善罷干休！」。

###### 
菲律賓駐臺代表白熙禮喺5月10號話，菲律賓對洪石成嘅家屬深深致歉同弔唁，重希望雙方嘅司法單位共同調查事件，希望呢件事唔會影響菲律賓同臺灣之間嘅友好。菲律賓海岸防衛隊發言人巴里羅話，開槍目的係想隻船行唔到，對造成傷亡表示同情但係冇致歉。

## 參攷

類:臺灣史
臺北經濟文化代表處

**臺北經濟文化代表處**，減筆叫**臺灣代表處**或**台北代表處**，係中華民國喺非邦交國所設立，行使大使館或領事館部分權責、享有外交禮遇嘅代表機構。非邦交國因為同中華人民共和國政府有外交關係，所以唔可以同中華民國政府建立正式邦交。因此，非邦交國通過代表處同中華民國保持政治、經濟貿易同文化等關係。

## 參攷
大紅斑

**大紅斑**，木星南赤道帶邊緣反氣旋，喺南緯廿二度。一八三一年觀測出現到依家。點解紅色未清楚。話佢紅，佢更似橙色。太空船拍到，以光譜分析成分有磷化氫、有氨、有對羥基苯甲酸。風速有一個鐘四百九十六公里。佢明暗會有相對變化。同地球唔同，氣旋無乜摩擦會施慢，皆因無所謂地面，無嘢對抗旋渦角動量。

雖然之前，一六五五年到一六七三年，有另一笪班，不過唔係依家笪斑。

## 攷
國際護士節

**國際護士節**（International Nurses Day，簡稱IND）係記念護士之母南丁格爾（Florence Nightingale）嘅生日5月12號。

## 香港
香港護士協會每年都會舉辦一啲慶祝活動。

## 註

## 出面網頁
*International Nurses Day, International Council of Nurses
電視風雲

**電視風雲**（**Battlefield Network**）係亞洲電視製作嘅香港電視劇，2000年12月18號至2001年3月16號喺亞洲電視本港台首播。由陳錦鴻、陳芷菁、吳廷燁及黎耀祥主演，故事講述方紹龍（陳錦鴻 飾）係一個胸懷大志嘅助理編導，同方紹強（黎耀祥 飾）呢位具有豐富想像力嘅編劇之間嘅一段兄弟情，後嚟經歷電視台嘅興衰起跌，方紹龍不但成為有名編劇，更成為一間電視台嘅領導者。影射20世紀70年代，香港電視界無線電視、麗的電視、佳藝電視三台鼎立時期及後嘅電視發展史嘅故事。除此劇以外，亞洲電視仲製作咗以邵氏電影公司起落為藍本嘅影城大亨、反映香港選美歷程及豪門恩怨嘅美麗傳說、以無線電視訓練班為基礎表達演員奮鬥歷程嘅美麗傳說2星願。

## 演員表
*方紹龍--陳錦鴻　　
*張　月--陳芷菁　　
*霍偉良--吳廷燁　　
*方紹強--黎耀祥　　
*溫飛霞--珈　潁
*張近明--張錦程　　
*周詠芝--黎思嘉　　
*周國友--袁文傑　　
*沈偉年--陳寶轅　　
*周　萍--鮑起靜　　
*艾美儀--田蕊妮
*洪小小--鍾慧寧
*利伯天--徐二牛　　
*趙若愚--黃允材　　
*古大豹--劉錫賢　　
*遊大海--周兆麟　　
*施海揚--江　圖
*方思雯--黎家嘉　　
*方　元--黃樹棠　　
*何　照--方　平　　
*羅偉仁--鄭恕峰 
*趙大昌--關　鍵　　
*劉志信--林子博　　
*白　飛--梁浩楷　　
*李　富--劉志榮　　

## 主題曲
歌曲名稱：半生風雲
:主唱：葉振棠、李國祥

## 劇中描述嘅歷年電視界事件
* 無綫歡樂今宵戶外直播意外
* 麗的電視拍攝十大奇案（劇中藝星電視名為「七大奇案」）、鱷魚淚（劇中名為「強人淚」）、天蠶變（劇中名為「天地變」）同埋大地恩情（劇中名為「黃土濃情」）等電視劇。
* 天蠶變主角徐少強失蹤換人事件（劇中表示為紅視所為）
* 麗的播放廣告，表示以「狂風掃落葉姿態」打敗無線。
* 無綫腰斬電視劇輪流傳（劇中名為「人生如夢」）
* 無綫推出千王之王，以收復因為大地恩情而失去嘅觀眾（劇中名為「賭王之王」）
* 周梁淑怡主政佳視後使用銀彈攻勢向無綫同麗的挖角
* 佳視開拍時裝劇名流情史（劇中名為「富豪情史」）
* 佳視執笠
* 麥當雄同蕭若元離開麗的電視後拍攝電影嘅手法
* 亞視賣盤，邱德根入股麗的、將麗的改名為「亞洲電視」（劇中新東主趙大昌收購藝星電視後，改名為「寰宇電視」）
* 邱德根喺亞視主政時期嘅慳皮作風
* 亞視喺邱德根時期開拍秦始皇（劇中名為「春秋戰國」）同埋成吉思汗（劇中名為「忽必烈」）等電視劇。
* 邱德根時期亞視大火
* 亞視再賣盤，商人林百欣入主（但寰宇賣盤後講述新東主嘅情節並無描述林百欣，而係虛構一名商人「李富」頂替林嘅位置，並將寰宇改名為「天下電視」）
* 林百欣入主後亞視高層同女明星嘅緋聞（劇中李富入主藝星後同女明星糾纏不清）
* 林百欣入主亞視後中止賣盤過渡期周梁淑怡主政時大灑金錢嘅節目（劇中李富入主天下後指一個節目「成人TALK SHOW今晚傾情夜」 (暗示為今夜不設防) 太嘥錢，指示結束呢個節目）
* 亞視製作資訊節目今日睇真D（劇中名為「天下事」）
* 今日睇真D播放外國解剖外星人片段事件（方紹龍只係喺一次例行會議中提到有關片段，並話有意購買，但最後並無交代片段有無買入同播出）
* 亞視製作遊戲節目「百萬富翁」（劇中以霍偉良同李富製作「聲稱」嘅真人求生歷險節目「生存大挑戰」，但實際上造假）。
* 亞視停牌風波（劇中嘅天下電視，最後無事。亞視喺呢部劇首播後15年被通知唔續牌，2016年4月1號結束免費廣播。）

## 連出去
*官方網頁
搭錯車

《**搭錯車**》（）係以台北市信義路眷村為背景著名嘅歌舞電影，1983年喺臺灣上映，台灣MV風氣可謂濫觴於本片。由虞戡平導演，黃百鳴、吳念真編劇，鐵孟秋制片，演員包括孫越、江霞、吳少剛、劉瑞琪、李立群（一人分飾兩角，即啞叔嘅同袍阿滿，以及同女主角阿美一齊長大、阿滿個仔阿明），幕後配唱就由蘇芮擔任，當時仍然係學生嘅何篤霖喺結局時擔任成身金漆近乎半裸嘅舞者。

呢套戲喺1983年第20屆金馬獎入圍最佳男主角（孫越）、最佳女配角（江霞）等十一項大獎提名，最後奪得最佳男主角、最佳原作音樂、最佳插曲、最佳錄音等4項大獎，虞戡平導演對江霞喺片中精湛，令人動容嘅演出就未能奪得最佳女配角一獎，深感遺憾，其廿幾年後喺呢套戲於電視台重播所做嘅回顧訪談中仍然耿耿於懷，認為「佢應該得獎嘅」。呢套電影創下新台幣4千幾萬元高票房；侯德健、李壽全、羅大佑同吳念真等人創作嘅電影音樂主題曲同插曲〈酒矸倘賣無〉、〈一樣的月光〉、〈請跟我來〉到依家仍然廣泛流行。《搭錯車》電影原聲大碟亦都係中文流行音樂史最重要及最出色嘅作品，呢張唱片同羅大佑嘅專輯《之乎者也》一齊被視為校園民歌時代同現代流行歌曲時代嘅分水嶺。

## 獲獎紀錄
民國72年（1983年）第二十屆金馬獎 
*最佳劇情片男主角：孫越
*最佳電影插曲：〈一樣的月光〉李壽全 
*最佳原作電影音樂：陳志遠、李壽全 
*最佳錄音

## 題材
電影以眷村同退役國軍為背景，刻劃咗眷村火災及舊區重建過程中所引起嘅問題。70、80年代台灣經濟急速增長，新生代嘅阿美一心想進入嘅歌舞影壇亦都係本片刻劃嘅主題之一。

## 主要演員
*啞叔：孫越 (演員)
*阿美：劉瑞琪
*阿滿、阿明（阿滿個仔）：李立群
*阿滿之妻：江霞
*阿滿鄰居：素珠
*時君邁：吳少剛
*芝蘭：易虹

## 幕後花絮
*原本搭錯車嘅劇本，並唔係目前嘅劇本，後嚟黃百鳴否決，然後由於劇本唔滿意，於是喺張艾嘉嘅要求下，黃百鳴親到台灣聯同導演一同撰寫劇本。黃百鳴同導演寫咗二十四個鐘頭後，導演返屋企，由黃百鳴本人再寫二十四個鐘，黃百鳴連續花咗四十八個鐘，成功撰寫劇本。

## 插曲
何篤霖因參與該片演出違反校規「不得接演校外商業演出」而被記大過處分。

## 同名歌曲
*2008年香港女歌手裕美嘅《搭錯車》

## 參考
鵝鑾鼻

**鵝鑾鼻**（，又叫做**南岬**（），係臺灣最南邊嘅地名，喺臺灣屏東縣恆春鎮，隔咗個巴士海峽就係菲律賓。根據臺灣日治時期嘅文獻，鵝鑾鼻當時嘅名係片假名「ガランピ」或漢字「鵞鑾鼻」。「鵝鑾」係臺灣原住民排灣族嘅語言「帆」嘅譯音，因為附近嘅香蕉灣好似船帆，所以就叫做「鵝鑾」，加上嗰度嘅地形好似突咗出嚟嘅鼻，「鼻」係指岬角，所以就叫「鵝鑾鼻」或「鵝鑾鼻半島」。

喺1982年成立嘅鵝鑾鼻公園，將21.4米高嘅鵝鑾鼻燈塔附近嘅五十公頃納入公園範圍，公園內保育咗日治時期豎立嘅「臺灣八景鵝鑾鼻」石碑。

## 出面網頁
* 墾丁國家公園管理處嘅鵝鑾鼻公園嘅介紹
中華民國外交部

**外交部**係處理中華民國外交同有關國外中華民國事務嘅最高機構。《中華民國憲法》第一百四十一條明定：「中華民國嘅外交，應本獨立自主嘅精神，平等互惠嘅原則，敦睦邦交，尊重條約同聯合國憲章，以保護僑民權益，促進國際合作，提倡國際正義，確保世界和平」明確噉指出中華民國嘅外交政策方針嘅基本精神原則，外交部據以做為爭取並維護國家最高利益之圭臬。
絕世好賓

**《絕世好賓》**（**Driving Miss Wealthy**），係一套港產片，2004年5月首影，阮世生導演，梁詠琪、劉青雲主演嘅愛情喜劇。故事講億萬富翁方立國，為個皇帝女Jennifer（梁詠琪）請外籍保鏢兼司機。陳志傑（劉青雲）接受「特別任務」，扮菲籍私人助理幫Jennifer，搞出爆笑喜劇。電影主題曲《狠心愛我》由梁詠琪主唱。

詹瑞文一人扮多個角色，包括深水埗區區議員、嫖客、食環署衞生幫、A貨小販。

## 其他演員
詹瑞文、方家煌、江美儀、劉以達、羅冠蘭、陸劍明

## 出面網頁
*梁詠琪國際歌迷會官方網頁 - 電影《絕世好賓》
*Youtube嘅《絕世好賓》影片
嫖客

**嫖客**係用錢買性服務嘅顧客。「女」字邊「票」字係「掠過」、「輕拂」咁解。「女」加「票」表示「男同女人萍水相逢，短暫相聚。而家，因為係不道德行為，所以都有好多明示或暗號叫法，即係尋芳客。

嚮有啲國家，嫖客行為無罪，賣淫先有罪，不過喺香港有可能衰十一。不過有啲國家，會捉嫖客去遊街示眾。問價錢都會認為係引人做不道德行為。
蘋果日報 (台灣)

《**蘋果日報**》（）係香港壹傳媒喺中華民國發行嘅中文報紙，以香港《蘋果日報》為藍本，截至2013年2月25號已出到3588號。

根據2012年由世新大學公布嘅「媒體風雲排行榜」調查結果，《蘋果日報》喺閱報率、內容深度、公正客觀同信任度等多項俾民眾票選為第一名，同時又係總評指標成績中最好、最優質嘅報紙。

有《蘋果日報》嘅敵人，叫佢做「**蘋果爛報**」。

2021年5月14號，蘋果日報宣佈5月18號開始停止出版紙本報紙。

2022年8月31號深夜，網頁版亦都停止咗更新；現時只有首頁可以瀏覽得到。

## 參攷
文多薩

**文多薩**（，）係菲律賓前高級督察，喺2010年8月23號馬尼拉人質事件中持械劫持、綁架同謀殺。事件中，文多薩同菲律賓政府談判咗幾個鐘頭都冇結果之後，開槍殺咗8名香港人，喺當晚8時42分俾警察射殺。事後佢畀香港嘅星島日報叫做「警魔」。

佢出殯時，佢屋企人喺佢嘅棺材上面冚上咗菲律賓國旗。

## 參攷